Uttarakhand Hotels - Millors preus d'hotels a Uttarakhand fins a un 70% menys\nTroba hotels a Uttarakhand, Índia\n7154 lloguers de vacances i hotels disponibles en aquest moment\nDescobreixi els barris de Uttarakhand\nQuina és la mitjana de preu d'un hotel a Uttarakhand?\nLa mitjana de preu d'un hotel de 3 estrelles a Uttarakhand és de 42.66 EUR. La mitjana de preu d'un hotel de 4 estrelles a Uttarakhand és de 75.46 EUR. La mitjana de preu d'un hotel de 5 estrelles a Uttarakhand és de 108.67 EUR.\nQuina és la mitjana de preu d'un hotel a Uttarakhand aquest cap de setmana?\nLa mitjana de preu d'un hotel de 3 estrelles a Uttarakhand aquest cap de setmana és de 43.81 EUR. La mitjana de preu d'un hotel de 4 estrelles a Uttarakhand aquest cap de setmana és de 76.45 EUR. La mitjana de preu d'un hotel de 5 estrelles a Uttarakhand aquest cap de setmana és de 103.73 EUR.\nQuina és la mitjana de preu d'un hotel a Uttarakhand aquesta nit?\nLa mitjana de preu d'un hotel de 3 estrelles a Uttarakhand aquesta nit és de 44.8 EUR. La mitjana de preu d'un hotel de 4 estrelles a Uttarakhand aquesta nit és de 78.0 EUR. La mitjana de preu d'un hotel de 5 estrelles a Uttarakhand aquesta nit és de 100.16 EUR.\nQuins són els millors hotels a Uttarakhand prop de Aeroport Jolly Grant?\nLes persones que han viatjat a Uttarakhand i s'han allotjat prop de Aeroport Jolly Grant han donat magnífiques valoracions a Hotel Comfort Inn Homestay, Nandini Homestay i Hotel KSS INN.\nQuins són els millors hotels a Uttarakhand prop de Aeroport de Pantnagar?\nLes persones que han viatjat a Uttarakhand i s'han allotjat prop de Aeroport de Pantnagar han donat magnífiques valoracions a Ginger Hotel Pantnagar.\nQuins són els hotels més populars a Uttarakhand?\nAlguns dels nostres hotels més populars a Uttarakhand són Ramada by Wyndham Dehradun Chakrata Road, Sterling Palm Bliss Rishikesh i Shiv Shakti Hostel.\nQuins són els millors hotels a Uttarakhand per a parelles?\nD'entre els hotels a Uttarakhand que les parelles han valorat molt positivament, destaquem Sterling Palm Bliss Rishikesh, The Hideaway Bedzzz Rishikesh by Leisure Hotels i Shiv Shakti Hostel.\nQuins són els millors hotels a Uttarakhand per a famílies?\nD'entre els hotels a Uttarakhand que les famílies han valorat molt positivament, destaquem Ramada by Wyndham Dehradun Chakrata Road, Sterling Palm Bliss Rishikesh i Lemon Tree Hotel Dehradun.\nQuins hotels a Uttarakhand ofereixen les millors vistes?\nLes persones que han viatjat a Uttarakhand han donat magnífiques valoracions per les vistes a Ojaswi Resort, Corbett Panorama Resort i Skyard Hostel.\nQuins hotels a Uttarakhand ofereixen el millor esmorzar?\nLes persones que han viatjat a Uttarakhand han donat magnífiques valoracions per l'esmorzar a Ginger Hotel Pantnagar, Four Points by Sheraton Dehradun i OYO 26832 Hotel Ratnodaya.\nQuines són les millors ciutats per allotjar-se a Uttarakhand?\nD'entre les ciutats preferides pels viatgers que s'allotgen a Uttarakhand destaquem Rishikesh, Nainital i Dehradun.\nHotels per a famílies a Uttarakhand\nHotels amb aparcament a Uttarakhand\nHotels amb aparcament gratuït a Uttarakhand\nHotels amb esmorzar inclòs a Uttarakhand\nHabitacions amb balcó a Uttarakhand\nHotels amb recepció les 24 hores a Uttarakhand\nHotels amb lloguer de cotxes a Uttarakhand\nHotels amb zona per a fumadors a Uttarakhand\nHotels amb cuina a l'habitació a Uttarakhand\nHotels amb enllaç amb l'aeroport a Uttarakhand\nHotels lliures de fum a Uttarakhand\nHabitatges particulars a Uttarakhand\nHotels amb instal·lacions per a barbacoa a Uttarakhand\nHotels amb sopar inclòs a Uttarakhand\nComplexos turístics a Uttarakhand\nHotels amb balneari a Uttarakhand\nHotels amb piscina a Uttarakhand\nPensions a Uttarakhand\nApartaments a Uttarakhand\nHotels amb dinar inclòs a Uttarakhand\nHotels amb instal·lacions de negocis a Uttarakhand\nHotels de luxe a Uttarakhand\nHotels de 5 estrelles a Uttarakhand\nHotels amb bar a Uttarakhand\nHotels amb lloguer de bicicletes a Uttarakhand\nVil·les a Uttarakhand\nHotels amb gimnàs a Uttarakhand\nHostals a Uttarakhand\nTendes a Uttarakhand\nHotels amb jacuzzi a Uttarakhand\nLloguers de vacances a Uttarakhand\nHotels amb piscina coberta a Uttarakhand\nHotels prop de zones de pesca a Uttarakhand\nHotels amb discoteca a Uttarakhand\nHotels prop de la platja a Uttarakhand\nHotels que accepten animals de companyia a Uttarakhand\nHotels prop de camp de golf a Uttarakhand\nHotels prop d'estació d'esquí a Uttarakhand\nHotels amb lloguer de material d'esquí a Uttarakhand\nHotels apartament a Uttarakhand\nHotels amb entrada anticipada a Uttarakhand\nGranges a Uttarakhand\nHotels amb sortida retardada a Uttarakhand\nXalets a Uttarakhand\nMotels a Uttarakhand\nHotels amb cuina halal a Uttarakhand\nHotels amb berenar inclòs a Uttarakhand\nMés informació sobre Uttarakhand\nCap viatge a Índia és complet sense visitar el Estat de Uttarakhand. Agoda.com ofereix una superba selecció dels hotels de millor qualitat per assolir les seves necessitats d'allotjament. Amb 44 ciutats, mai es trobarà amb res a fer o llocs per veure en aquest meravellós i excitant Estat . Gaudeixi les experiències excel.lents de Uttarakhand amb Agoda.com com un punt d'inici ideal. Molts viatgers estan elegint Agoda.com per reservar allotjament a Uttarakhand, amb més de 170,000 hotels en tot el món.\nQuè fer a Uttarakhand\nTrobar més allotjaments a Uttarakhand\nHotels Uttarakhand populars


Infosalut - Associacions entre l'ús de serveis de sanitaris, factors de RC i SM en adults mexicans\nEl Grup de Nutrició Comunitària i Estrès Oxidatiu (NUCOX) de la Universitat de les Illes Balears i membres del CIBEROBN l'Institut d'Investigació Sanitària Illes Balears (IdISBa) han participat en un estudi sobre les associacions entre l'ús de serveis de sanitaris, factors de risc cardiovascular i síndrome metabòlica en adults mexicans. També hi han participat la Universidad Autónoma del Estado de Morelos, la Universidad Nacional Autónoma de México i la Universidad Católica de Ávila.\nCristina Bouzas , Rosario Pastor i Josep Antoni Tur , investigadros del Grup NUCOX han participat en la publicació de l'article amb el títol "Association between the Use of Health Services, Cardiovascular Risk Factors and Metabolic Syndrome in Mexican Adults" a la revista International Journal of Environmental Research and Public Health.\nL'ús dels serveis de salut és un fenomen conductual complex que es veu afectat per múltiples factors (disponibilitat, distància, cost, qualitat, actituds, creences culturals, característiques socioeconòmiques i autopercepció de salut dels individus). Mèxic compta amb un sistema de salut segmentat, i l'accés al mateix depèn de la inserció laboral i la capacitat de pagament de la població.\nL'objectiu era avaluar l'associació entre l'ús dels serveis de salut i els factors de risc cardiovascular i de la síndrome metabòlica entre els adults mexicans.\nEntre els usuaris de serveis sanitaris existeix una associació positiva i significativa entre l'ús de serveis sanitaris i la presència de síndrome metabòlica, obesitat, diabetis, hipertensió, hipertrigliceridèmia i hipercolesterolèmia.


Més de mig miler d’egarencs ja han passat pels cribratges de Ca N'Anglada i Sant Pere Nord - Canal Terrassa\nMés de mig miler d’egarencs ja han passat pels cribratges de Ca N’Anglada i Sant Pere Nord\nEnric VenturaData: 29/08/20\nAl voltant de 600 terrassencs ja han passat les proves PCR en els cribratges que s’estan fent a diversos ambulatoris de la ciutat des de dilluns de la setmana passada. L’objectiu principal d’aquesta campanya és detectar casos asimptomàtics per poder-los aïllar i aturar així l’extensió de la malaltia.\nTant el Consorci Sanitari de Terrassa com la Mútua de Terrassa s’han coordinat amb el Servei Català de la Salut i l’Ajuntament de Terrassa per dur a terme aquest estudi massiu, restringit a un àmbit de població de vora 4.500 persones i focalitzat en dues zones molt concretes dels barris de Can Anglada i Sant Pere Nord, on darrerament s’hi han detectat més casos de Covid-19. A l’espera de finalitzar el cribratge al llarg d’aquest dilluns, durant el cap de setmana les proves s’han realitzat al CAP Terrassa Nord, on treballadors de la Creu Roja rebien els qui hi acudien a fer-se la prova.\nLa majoria dels qui han acudit a fer-se la PCR eren veïns a qui s’havia avisat a través d’un missatge de mòbil, però també n’hi havia que hi acudien voluntàriament. L’únic requisit era el de viure en algun dels carrers objectiu, com el carrer de Tarragona a Sant Pere Nord i el de Sant Damià a Can Anglada. Tots plegats coincidien que, malgrat l’experiència resulta un xic desagradable, són menys de cinc minuts i l’actual perill de rebrot fa molt necessari detectar el màxim possible de casos.\nSegons el Consorci Sanitari de Terrassa, aquest tipus de campanyes acostumen a aconseguir la participació d’entre el 20-30% de les persones cridades a fer-se la prova. En aquest cas, això hauria de significar al voltant d’un miler de terrassencs.\nTags: Ajuntament de TerrassaÀngel FrancobutlletiCan AngladaCAP Terrassa NordConsorci Sanitari de Terrassa (CST)coronavirusCOVID-19Creu Roja TerrassacribratgesMútua de TerrassapandèmiaPCRSant Pere Nordservei català de la salut\nProhibides les trobades de més de 10 persones a tot Catalunya\nAlejandra Crespi, especialista terrassenca en la càbala, publica «La ley»


Idees de “bomberu” | Cotxe de línia\nEnviat per: george85 | 6 Novembre 2008\nIdees de “bomberu”\nFa tot just algo més d’un mes que l’EMT de Madrid ha presentat tot un conjunt de novetats en la distribució interior dels seus autobusos. La veritat és que algunes d’elles son realment necessàries com ara el doble espai per a cadires de rodes i cotxets, el panell informatiu o la mampara de seguretat per al conductor. En canvi, d’altres semblen sortides de vés a saber on com ara la cadireta especial per a bebès o l’espai per a carrets de la compra.\nEls autobusos de la EMT de Madrid fa molt de temps que estan adaptats per a PMR però molts d’ells son models antics que únicament disposaven d’espai reservat per a una. En els últims temps s’ha notat un augment del ús del autobús per part de cotxets de criatures; uns cotxets que cada dia son més sofisticats i que rarament es pleguen al pujar al autobús tal i com demana el reglament de viatgers, i que juntament amb el fet de que només hi ha un únic espai reservat per a ells i els PMR dins del autobús fa que enseguida estigui ocupat. Vet aquí una de les principals raons de la redistribució del espai interior dels autobusos. Juntament amb aquesta iniciativa se n’han dut a terme d’altres tant o més útils com és la instal·lació d’un panell informatiu en que hi podran constar les incidències, canvis i novetats del servei i la instal·lació de la mampara protectora del conductor, molt necessària per als serveis nocturns.\nEn canvi, al mateix temps s’han dut a terme dues iniciatives al meu parer del tot inútils. Per un costat, s’ha instal·lat una cadireta de seguretat per a bebès per tal de que viatgin d’una forma totalment segura. I per l’altre, s’ha habilitat un espai per poder deixar-hi els carrets de la compra. Lo de la cadireta per a bebès, en principi, sembla d’alló més encertat. Però si ens hi parem a pensar veurem que enseguida és d’alló més estúpid. Només té dret a viatjar ben segur aquell bebè que hi pugi primer al autobús? I la resta? Ja no hi podràn pujar donat que la cadireta ja estarà ocupada? Tampoc estem viatjant per una autopista com per necessitar un sistema de retenció per als més petits, no? Lo dels carrets de la compra és de lo más. Resulta que es carreguen, així por las buenas, un parell de seients de la zona més accecible del autobús per a deixar-hi carrets de la compra, maletes o altres paquets voluminosos. Que la gent puja i ha de poder pujar al autobús amb carrets de la compra o maletes, si. Que se’ls ha de dedicar un espai, no. Ja tenim un espai polivalent i que precisament també s’ha ampliat on s’hi poden deixar aquestes coses. No cal eliminar uns seients que son estratègicament útils gràcies al seu fàcil accès al estar entre la porta d’entrada i la de sortida i als que un s’hi pot assentar sense esforços.\nS’ha d’incentivar l’ús del sentit comú i no hem de consentir a la gent d’aquesta manera. Si l’autobús va ple qui porti un carret o un paquet voluminós doncs haurà d’esperar al següent. Si algú ha deixat la seva maleta en l’espai reservat per a cotxets i cadires de rodes i puja algú al autobús que requereix d’aquest espai doncs haurà de retirar el seu paquet tot cedint-li l’espai i buscant-li un lloc més adequat sense que estorbi a la resta del passatge. No costa tant fer servir una mica el seny. Si només fem que invertir els recursos, no només econòmics ja que hem de tenir en compte que estem restant espai útil al autobús, en aspectes d’aquest tipus no anem bé. És curiós que aquestes coses només passin en empreses públiques. M’agradaria veure si una empresa privada es dedicar a habilitar espais d’aquest tipus en els seus autobusos…\nArxivat a Opinió | Etiquetes: carret de la compra, cotxets, EMT Madrid, mampara de seguretat autobús, panell informatiu, Persones amb Mobilitat Reduïda (PMR)\nBenito y compañia »


El Govern estudia no donar els resultats el dia de les eleccions - El triangle\nAssegura que si "moltes meses no es poden constituir", donar a conèixer les dades pot "afectar el sentit del vot"\nLa constitució de les meses electorals és un dels grans interrogant pel 14-F. Després de l’allau d’al·legacions que hi ha hagut per no anar-hi, el Govern ja està plantejant escenaris alternatius. Entre ells, el d’ajornar la publicació dels resultats electorals del 14-F.\nEn declaracions a RAC1 el director general de Processos Electorals, Ismael Peña-López, ha explicat que no descarten aquesta possibilitat. Això seria perquè de manera contrària, si es publiquen els resultats amb meses pendents de constituir, “podria afectar el sentit del vot”.\nAixò és perquè si alguna mesa no s’acaba constituint, la llei preveu que totes les persones que hi estiguin assignades puguin fer-ho 48 hores després. En cas que això passi, publicar els resultats el mateix 14-F podria fer que el vot dels que haurien de dipositar la papereta a l’urna més tard fos “tàctic”, segons Peña-López.\nEn cas que fossin moltes les meses que no es constituïssin, fins i tot s’ha previst no sumar les dades. “El que podem fer és suspendre no la recepció de dades, sinó la seva publicació. Fins i tot estem preveient ni tan sols sumar les dades, de manera que no hi hagi filtracions”, assegura Peña-López.


Hotel Caribe Brenzone Itàlia - Ofertes d'hotels amb els MILLORS DESCOMPTES EN LÍNIA Fer un comentari al lloc web\nVeure tots els 101 allotjaments a Brenzone.\nHotel CaribeVia Dante Alighieri 27, Brenzone, Brenzone, Itàlia, 37010 - Veure al mapaNotable7,8Basada en41comentarisHotel CaribeVeure més fotos"Nice staff, possibility of garage parking, very close to the..."MartinSlovakiaVestíbulVeure més fotosVeure totes les 38 fotosMolt bona ubicació 8,2Veure al mapa8,2UbicacióParticularitats que li encantaranWi-Fi gratuït en totes les habitacionsaire condicionatbalcó/terrassajardí\nVeure les fotosHabitació Quàdruple amb Balcó i Vista sobre e...16 m24 llits individuals o 2 lli...Fixa les dates per veure preusVeure les fotosHabitació Individual amb Balcó i Vista sobre ...10 m21 llit individualFixa les dates per veure preusVeure les fotosHabitació Triple amb Balcó i Vista sobre el L...16 m21 llit extragran i 1 sofà l...Fixa les dates per veure preusVeure les fotosIndividual (Single)Fixa les dates per veure preusVeure les fotosDoble o 2 llits (Double or Twin)Fixa les dates per veure preusVeure les fotosTripleFixa les dates per veure preusVeure les fotosHabitació Doble - 1 o 2 Llits amb Balcó i Vis...18 m22 llits individuals o 1 lli...Fixa les dates per veure preus\nSobre l'allotjamentDescripcióAl visitar Castelletto di Brenzone, vosté es sentirà com a casa a Hotel Caribe, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Hotel Caribe també ofereix moltes instal.lacions per enriquir la seva estada a Castelletto di Brenzone. Wi-Fi gratuït en totes les habitacions, instal.lacions per a minusvàl.lids, aparcament de cotxes, habitació familiar, restaurant són només algunes de les comoditats que fan que Hotel Caribe sigui diferent dels altres hotels de la ciutat. A més, totes les habitacions ofereixen una gran varietat de comoditats com ara aire condicionat, calefacció, servei de despertador, escriptori, balcó/terrassa per satisfer els clients més exigents. L'hotel ofereix una excelent varietat d'instal.lacions d'oci, incloent piscina exterior, jardí. Sigui quin sigui el motiu del seu viatge, Hotel Caribe és una selecció idònia per a la vostra estada a Castelletto di Brenzone.Mostrar mésCaracterístiquesAccés a InternetWi-Fi gratuït en totes les habitacions Desplaçamentaparcament de cotxes Coses a fer, maneres de relaxar-sejardípiscina [exterior] Àpats, begudes i refrigeriRestaurants Serveis i comoditatscaixa fortaconsergezona de fumadorsPer als nenshabitació familiar Accésascensorinstal.lacions per a minusvàl.lidss'admeten animals de companyiaDisponible a totes les habitacionsaire condicionatbalcó/terrassaplat de dutxaaparell de televisióCaixa forta a l'habitacióTV satèl•lit/cableassecador de cabellempolles d'aigua de cortesia Mostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar més\nAC in very small room worked but not v well and NO refidgerator was a little dissappointing, I did ask but to no avail. Comentat el 04 d'agost 2011


INEFC Catalunya > Organisme Aut�nom > Claustre de l'INEFC\nClaustre de l'INEFC El Claustre de l’INEF de Catalunya és l’òrgan de representació dels seus estaments.\nEl Claustre és format per la totalitat del personal docent, investigador i d’administració i serveis i per una representació de l’estament d’alumnes.\n1. El personal docent i d’investigació hi és present en la seva totalitat. Podran exercir el dret de vot en el Claustre el personal docent i d’investigació que estigui exercint aquestes funcions en qualsevol dels dos centres i que l’hagi exercit per un període no inferior a un curs acadèmic.\n2. El personal d’administració i serveis hi és present en la seva totalitat. Podran exercir el dret de vot en el Claustre el personal d’administració i serveis que estigui exercint aquestes funcions en qualsevol dels dos centres i que l’hagi exercit per un període no inferior a un curs acadèmic.\n3. Els/les alumnes estaran representats/des per un màxim de 40 alumnes amb dret de vot, repartits proporcionalment segons el nombre d’alumnes matriculats a cada centre, si bé tots els alumnes tindran dret a assistir amb veu al Claustre. L’elecció dels alumnes amb dret de vot al Claustre serà convocada pel/per la director/a de centre durant el mes d’octubre de cada any.\n4. El/la director/a i el/la gerent de l’INEF de Catalunya, són membres de ple dret del claustre.\nLa presentació en el Claustre dels diversos estaments estarà fixada pels percentatges següents:\n1. Els vots del conjunt de l’estament docent i investigador representaran el 55% del total;\n2. Els vots del conjunt de l’estament de personal d’administració i serveis representaran el 20% del total;\n3. Els vots del conjunt de l’estament de l’alumnat representaran el 25% del total.\nLes funcions del Claustre són les següents:\n1. Manifestar-se quant al nomenament del/ de la director/a de l’INEF de Catalunya davant del Consell Rector. Perquè el Claustre pugui tenir una informació suficient, cada aspirant assistirà a una reunió informativa del Claustre on presentarà el seu programa d’actuació. Tot seguit, el Claustre es reunirà per expressar la seva opinió mitjançant una votació.\n2. Coordinar la participació de tots els estaments de l’INEF de Catalunya en l’elaboració del reglament interior o en la seva modificació, que el/la director/a de l’INEF de Catalunya ha de proposar al Consell Rector.\n3. Elegir els tres representants del claustre, un per estament, al Consell Rector. Per cada estament seran electors tots els membres amb dret de vot del claustre, i elegibles els membres de l’estament que ho siguin del claustre. L’elecció requerirà majoria absoluta en primera votació o bé majoria simple en segona votació. Els representants ho són per un període de 2 anys, però cessaran si deixen de formar part del claustre i, en aquest cas, serà elegit un substitut pel mateix procediment i per al temps que restava de mandat al que ha cessa. Els representants donaran a conèixer els acords presos a les reunions del Consell Rector.\n4. Proposar al/a la director/a de l’INEF de Catalunya els suggeriments que estimi del cas en ordre a l’actuació de l’INEFC.\n5. Elevar al Consell Rector, a través dels seus representants, les observacions, queixes o petició d’informacions que qualsevol membre o òrgan de l’INEF de Catalunya estimi oportunes en relació amb la gestió o actuació de la direcció de l’INEF de Catalunya o dels centres.\n6. Manifestar, si escau i per majoria absoluta de l’INEF de Catalunya, davant del Consell Rector, la disconformitat amb la gestió del/ de la director/a de l’INEF de Catalunya.\nEl Claustre de l’INEF de Catalunya s’ha de reunir, com a mínim, al començament de cada curs acadèmic. Els claustres es desenvoluparan alternativament en els centres de Barcelona i de Lleida.\nHi haurà una mesa del claustre, formada per un membre de cada estament, elegida pel propi claustre cada 2 anys, i coincidirà amb el període de representació dels membres claustrals al Consell Rector.\nEls membres de cada estament a la mesa del claustre seran del centre en què durant aquell període no tingui representació aquell estament al Consell Rector.\nLa mesa del claustre designarà entre els seus membres el/la president/a.\nLes funcions de la mesa del claustre són les següents:\n1. Convocar el Claustre a proposta del/de la director/a de l’INEF de Catalunya, dels representants del Claustre en el Consell Rector, d’un 15% de la totalitat de membres amb dret a vot del claustre o del 50% dels membres amb dret a vot d’un estament, a petició de la Junta de Centre o de l’equip directiu d’un Centre.\n2. Elaborar la normativa de funcionament del claustre. Aquesta normativa recollirà el procediment que s'ha de seguir en cada cas i inclourà els supòsits en què calgui la majoria absoluta en primera votació i majoria simple en segona votació o només per majoria simple, per prendre acords vàlids;\n3. Moderar les reunions del claustre;\n4. Elevar al/a la director/a les decisions preses en el claustre, de les quals s’aixecarà un acta.\n5. Notificar les actes de les reunions del claustre als seus membres.


L'Escala s'emporta per la mínima un derbi trepidant - Diari de Girona\nL'Escala s'emporta per la mínima un derbi trepidant\nMuniesa i Sile van fer\nels gols altempordanesos mentre que el Farners només marca al descompte\nHistòricament els derbis entre escalencs i colomencs s'han caracteritzat per un bon joc i partits molt igualats i, aquest, va fer bones les expectatives. Ja en el minut 2 de partit el Farners avisava, però Eric rebutjava el bon xut de Dembo amb una intervenció espectacular, mentre que Carles va tenir la rèplica local amb una vaselina que va sortir fora per molt poc. Muniesa també la va tenir, però Bartrina va aconseguir desviar-la, però al minut 38, una molt bona jugada de Sile va acabar amb una centrada que va aprofitar Muniesa per batre el porter del Farners.\nEn el primer minut de la represa un clar penal va significar el 2-0 a favor de l'Escala i els locals van voler conservar el resultat davant un Farners que es va abocar a l'atac intentant sumar algun punt, tot i que els altempordanesos haurien pogut acabar de sentenciar en alguna contra. Marc Casas va marcar el gol visitant al descompte.


Presentació Gala FIM 2017 – Federació Motociclista d'Andorra\nPresentació Gala FIM 2017\nby · Published 7 de març de 2017 · Updated 15 de gener de 2018\nReinaldo Márquez – THE ESPORT\nEl president de la Federació Motociclista d’Andorra (FMA), Josep Punti, i el director general de la Federació Mundial de Motociclisme (FIM,) Steve Aeschlimann, han presentat públicament en roda de premsa les dates de l’Assemblea General i de la Gala FIM 2017, juntament amb els patrocinadors principals de l’esdeveniment: el Comú d’Andorra la Vella, el Govern d’Andorra i Andbank. La cònsol major d’Andorra la Vella, Conxita Marsol, ha destacat que la capital del Principat d’Andorra aposta per esdevenir la capital del motor i que “aquest esdeveniment aportarà notorietat i ajudarà a conèixer el nom d’Andorra a nivell mundial”. Amb això ha coincidit el ministre de Turisme i Comerç, Francesc Camp, que ha destacat “la repercussió mediàtica internacional i la importància d’associar la marca ‘Andorra’ durant dos anys (2017 i 2018) a l’elit del motociclisme mundial”.\nSteve Aeschlismann ha explicat que la FIM ha triat Andorra per la seva experiència en l’organització de competicions internacionals, sobretot de trial, per la política mediambiental en l’organització de proves sostenibles per part de la Federació Andorrana de Motociclisme, que li han valgut el reconeixement internacional de la FIM en dues ocasions. També s’ha posat en relleu les instal·lacions i la capacitat hotelera del país.\nLa Federació Andorrana de Motociclisme ha organitzat, entre d’altres, 20 mundials de Trial i 2 Trials de les Nacions (2008 i 2014), 3 mundials de Supermoto, 1 Mundial d’Enduro i 4 Campionats d’Espanya CET.\nL’Assemblea General de la FIM és, segons ha exposat Aeschlimann, l’esdeveniment més important de l’any on els representants de les 113 federacions de motociclisme que integren l’organisme prenen decisions importants com els canvis en els estatuts o en les regles de la competició. A més, des de l’any 2010, coincidint amb l’Assemblea General de la FIM, se celebra la gala de lliurament de premis als guanyadors dels Campionats del Món de totes les disciplines de motociclisme. La darrera, el 2016, es va celebrar a Berlín (Alemanya).\nEl ministre de Turisme i Comerç, Francesc Camp, ha remarcat l’important impacte mediàtic de l’esdeveniment, que es pot quantificar en 500 hores de televisió. De la seva banda, la cònsol major d’Andorra la Vella, Conxita Marsol, que ha volgut fer un reconeixement a la important tasca desenvolupada per la Federació Andorrana de Motociclisme, ha posat l’accent en el fet que Andorra la Vella té unes instal·lacions magnífiques amb una infraestructura hotelera de qualitat propera als emplaçaments on se celebrarà tant l’Assemblea General com la Gala FIM.\nComunicació Comú d’Andorra la Vellaç


CICLE DE CINEMA GAUDÍ Pel·lícula: El Ventre del Mar - Ajuntament de Taradell\nPel·lícula: El Ventre del Mar\nGeneral 4,50 € / Carnet Jove i Socis de la Federació d’Ateneus de Catalunya 3,00 € – Club Vanguardia 2x1\nPunts de VENDA D'ENTRADES més avall\nRepartiment Roger Casamajor, Marc Bonnin\nTítol El Ventre del Mar\nAny Juny 2021\nDuració 76 minuts\nGuió Alessandro Baricco, Agustí Villaronga\nFotografia Josep M. Civit Blai Tomàs\nJuny de 1816. Una embarcació francesa s'encalla davant les costes del Senegal. Sense bots suficients per a tots, es construeix una bassa per remolcar a 147 persones. El pànic i la confusió s'apodera dels tripulants de la nau que acaben tallant la soga de remolc i abandonant la bassa a la seva sort. D'aquests 147 homes només 9 van aconseguir salvar les seves vides.\nPodeu comprar les entrades a ENTRADIUM.\nA la venda una estona abans de la projecció al vestíbul de Can Costa.


Unes dues-centes persones van participar dissabte passat a l'acte central de la campanya d'Urbanisme i Habitatge de la CUP de Barcelona. L'acte va comptar amb la participació de l'antropòleg urbà, Manuel Delgado; de l'activista pel dret a l'habitatge, Ada Colau i del representant de la CUP de Barcelona, Òscar Simón. Com a cloenda va actuar el grup musical "Samitier".\n"Els partits polítics haurien de fer més actes com el que la CUP va muntar dissabte a la Rambla del Raval" segons el bloc Cròniques de Guillem Carbonell.\n05/10/2010 12:54 Territori\nManuel Delgado va començar el seu parlament fent referència a la vaga general del passat 29-S, en el sentit de reivindicar l'espai públic com a indret de trobada del veïnat davant l'actitud d'un govern municipal de voler preservar-lo només pel turisme, com ho va fer el dia de la vaga on els "piquets no podien ni trepitjar-la" per qüestions de seguretat.\nTot indicant que l'ajuntament preferia els aldarulls que molestar els turistes a les Rambles. També va denunciar la criminalització que s'havia fet amb el terme "antisistema", terme que s'havien tret de mànega per voler desprestigiar el sentiment de rebuig a tota aquesta política mercantilista i en contra de les classes poulars. "O sigui qui no pensa com ells són antisistema" va puntuatlitzar Delgado.\nArribat aquest punt Delgado es va mostrar partidari que la CUP es presenti a les eleccions municipals de Barcelona. I és que va assenyalar que fa dos anys quan veia a un membre de la CUP els hi deia que s'havien de presentar, ja aquests polítics havien de sentir cara a cara una veu que no està d'acord amb a la model de ciutat que ens estan imposant i vénen arreu del món.\nA la part final de la seva intervenció, Delgado aprofitant que es trovaba davant de l'hotel Barceló va compartir amb els assistents a l'acte tot allò que deien els hostes a la pàgina web de l'hotel sobre l'allotjament i l'espai on estava situat l'hotel a la ciutat. Ho va fer, denunciar l'anomenat "turisme de qualitat" que promou l'Ajuntament, ja que la majoria d'hostes criticaven d'una manera despectiva el barri del Raval. Aquí teniu un exemple: "La única pega es el barrio.. Raval no está todavia preparado para el turismo.. por la noche tienes 2 opciones o pasar por la calle de las prostitutas o por la calle de los camellos.. lo mejor es coger un taxi si estás algo alejado y que te dejen en la puerta, en la rambla raval. Lo dicho, una pena que este maravilloso hotel se encuentre en un barrio tan marginado.. aunque a 5 minutos andando de las Ramblas y a 10 de la Plaza Cataluña!"\nPer la seva banda, Ada Colau com va fer a l'acte de la CUP de l'Eixample va repassar el procés de mercantilització de l’habitatge arreu de l’Estat, i de manera especial a la ciutat de Barcelona, així com les seves causes i conseqüències. Dins d'aquest marc, va remarcar la condemna que suposen les hipoteques i més en una situació com l'actual de crisi on la destrucció de llocs de treball està generant que moltes persones es vegin abocades a la marginació social degut als deutes acumulats per fer front als crèdits bancaris.\nPer a Colau amb les lleis actuals, si no pagues la hipoteca, a part de quedar-te sense habitatge, estàs condemnat a per vida a pagar els interessos que es van acumulant a causa del deuta. També va remarcar que en alguns estats de la Unió Europea tenen polítiques més "garantistes" que a l'Estat Espanyol. En el sentit que s'eviten els desnonaments en èpoques d'hivern o polítiques d'habitatges dins de l'àmbit municipal aprofitant la fexibilitats de les lleis per garantir d'una manera o altre el dret a l'habitatge. I és que "per garantir l'accés a l'habitatge cal voluntat política més enllà de la normativa vigent" va afirmar Colau.\nAra bé, també va deixar molt clar que tot això eren "pedaços"i el que calia era afrontar globalment la problemàtica sobre l'habitatge, ja que era una qüestió estructural, i per tant va apuntar que allò que calia era transformar l'actual model social.\nA continuació, el representant de la CUP de Barcelona, Òscar Simón va denunciar les polítiques d'habitatge de l'Ajuntament de Barcelona, ja que afavoreixen a les immboliàries i a la banca, en lloc de situar-se al costat de les classes populars. És en aquesta direcció que el govern municipal "es nega a fer un cens d'habitatges buits i ampara el mobbing i els desnonaments" va apuntar Òscar Simón\nI és que els partits polítics que es troben a l'Ajuntament han dimitit de les seves funcions, "son dimissionaris" va afirmar el representtant de la CUP de Barcelona.\nTambé va argumentar la situació de l'habitatge reclama l'expropiació de l'usdefruit dels habitatges buits, tot dirigint-se a les immobiliàries que s'una manera o altra, especulant amb l'habitage social. Sobre aquest punt va explicar com la Rimaia havia ocupant edificis sencers en els darrera mesos on els propietaris no eren particulars.\nPel que fa als sortejos de pisos de protecció, Òscar Simón es va mostra contrari aquesta mesura, ja que el que cali era assegurar l'habitatge a tothom. Tot apuntant que no s'havia de construir més, en tot cas, el que calia era habilitar els habitatges buits\nAgafant les paraules de l'Ada Colau, va exigir que s'aturessin els desnonaments per motius economics, aplicant models que es fan servir a diversos municipis d'alguns estats de la Unió Europea. Arribat aquest punt, va remarcar que a Barcelona podien haver prop d'una vintena de desnonaments diaris, però que no ho podia assegurar, ja que l'Ajuntament no facilita aquestes dades.\nÒscar Simón va finalitzar el seu discurs explicant que la CUP es presentava a les eleccions municipals amb l'objectiu de canviar l'Ajuntament des de baix, per portar les propostes dels moviments populars i de la ciutadania que s'oposen aquest model de ciutat i en definitiva per reiventar Barcelona.\nFotografies: Jordi Borràs


S\_’han lliurat els Premis GAC 2018 – Gremi de Galeries d'Art de Catalunya\nS'han lliurat els Premis GAC 2018\nLa cerimònia de lliurament dels Premis s’ha fet per primera vegada al CCCB i la festa posterior al MACBA i ha comptat amb l’assistència de 300 persones relacionades amb el món del galerisme.\nBarcelona, dimarts 5 de juny de 2018.- Aquesta nit s’han atorgat els Premis GAC 2018 – XI Nit del Galerisme, organitzats pel Gremi de Galeries d’Art de Catalunya i l’Associació Art Barcelona, a la Sala Teatre del Centre de Cultura Contemporània de Barcelona (CCCB); després s’ha fet la festa a l’Atri del Museu d’Art Contemporani de Barcelona (MACBA) on s’ha vist la filmació d’una performance de Frederic Amat. Els Premis GAC reten homenatge a personalitats i agents culturals que, gràcies al seu coneixement i integració en el marc de l’art i del galerisme catalans, han assolit un paper destacat en el mercat artístic i en la promoció d’artistes en l’àmbit nacional i internacional.\nEls guardons compten amb el suport de la Fundació Banc Sabadell, que també dona nom als dos premis honorífics i de DKV-Seguros. El CCCB i el MACBA ofereixen el seus espais i compten amb la col·laboració del Departament de Cultura de la Generalitat de Catalunya, a través de l’Institut Català de les Empreses Culturals (ICEC), de l’Institut de Cultura de l’Ajuntament de Barcelona (ICUB) i de la Diputació de Barcelona.\nLa cerimònia s’ha convertit en una cita imprescindible del sector de l’art i el seu objectiu és potenciar el paper difusor i emprenedor de les galeries d’art de Catalunya i posicionar-les com a elements fonamentals del mercat de l’art i de la promoció d’artistes. Els Premis reconeixen cadascun dels agents que conformen el món de l’art: artistes, crítics, comissaris, mitjans de comunicació, col·leccionistes i galeries.\nAquesta nit s’ha retut homenatge a Frederic Amat i Alejandro Sales que han rebut el Premi Honorífic GAC – Fundació Banc Sabadell en les dues categories a l’artista i al galerista, respectivament, en reconeixement a les seves trajectòries i al paper que han tingut primordial en la difusió de l’art català. En edicions anteriors els premiats foren els artistes: Perejaume (2017), Sean Scully (2016), Susana Solano (2015), Alfons Borrell (2014), Antoni Muntadas (2013), Richard Hamilton (2012), Jaume Plensa (2011), Antoni Tàpies (2010) i els galeristes Mariana Draper (2017) i Francesc Mestre (2016).\nGuanyadors dels Premis GAC 2018\nPREMI AL COL·LECCIONISME: a Joan Jové i Sara Balasch per la Col·lecció-celler Mas Blanch i Jové\nPREMI A LA MILLOR EXPOSICIÓ HISTÒRICA EN GALERIA: a “La inspiración clásica de Las Vanguardias” presentada a la Galeria Barbié\nPREMI A LA MILLOR PROGRAMACIÓ EN GALERIA: a Juan Naranjo Galería de Arte & Documentos\nPREMI AL COMISSARIAT: a Francesc Torres per l’exposició “La capsa entròpica. El museu dels objectes perduts” presentada al Museu Nacional d’Art de Catalunya\nPREMI A L’ARTISTA CONSOLIDAT PER LA MILLOR EXPOSICIÓ EN GALERIA: a Soledad Sevilla per “Génesis” presentada a la galeria Marlborough de Barcelona\nPREMI DKV A L’ARTISTA EMERGENT PER LA MILLOR EXPOSICIÓ EN GALERIA: a Aldo Urbano i Josep Maria de Sucre per l’exposició “El mismo color tiene en dos lugares un carácter totalmente distinto, como si la misma cara te recordase a dos personas a la vez” presentada a la galeria Bombon Projects de Barcelona\nPREMI A LA CRÍTICA: a Imma Prieto\nPREMI AL MITJÀ DE COMUNICACIÓ: al Núvol\nEl comitè organitzador i el jurat\nEl comitè organitzador dels Premis GAC ha estat format per: Patricia de Muga com a representant de l’Associació Art Barcelona, Jordi Pijoan com a representant del Gremi de Galeries i Mónica Ramon com a presidenta. El jurat dels Premis GAC 2018 ha estat presidit per Anna Mª Guasch, crítica i catedràtica acompanyada per: Victòria Combalia, crítica d’art i comissària d’exposicions; Francesca Llopis, artista; Frederic Montornés, crític d’art i comissari d’exposicions independent, Ernesto Ventós, col·leccionista i Alicia Ventura, comissària i responsable de la col·lecció DKV.\nPremi Honorífic GAC – Fundació Banc Sabadell per a l’artista Frederic Amat\nEls Premis GAC – XI Nit del Galerisme reten homenatge a l’artista Frederic Amat.\nNascut a Barcelona el 1952. Pintor que la seva feina desafia una única forma de categorització. La seva obra ha estat exposada i publicada a tot el món. La seva concepció oberta de la pintura l’ha dut a integrar en el seu treball creatiu múltiples llenguatges artístics.\nHa realitzat escenografies per a la dansa i el teatre a partir de textos de García Lorca, Beckett, Juan Goytisolo, Koltès i Octavio Paz. Així mateix, ha dirigit i conformat els espais escènics de l’òpera ‘El viatge a Simorgh’ de Sánchez Verdú i dels oratoris ‘Oedipus Rex de Stravinsky/Cocteau’ i ‘Maddalena ai piedi di Cristo' de Caldara. També ha il·lustrat diverses obres literàries com Les Mil i una Nits o L'Odissea. Recentment ha presentat l'exposició «La escena pintada» al Museo Thyssen de Madrid (2016) i la mostra «Zoòtrop» a La Pedrera de Barcelona, 2017.\nPremi Honorífic GAC – Fundació Banc Sabadell per al galerista Alejandro Sales\nEls Premis GAC – XI Nit del Galerisme reten homenatge al galerista Alejandro Sales.\nNascut a Barcelona el 1958. El 1985 s’associa amb Antonio Sabatés a la galeria Arteunido del carrer Ganduxer, a Barcelona. El 1987 obre la galeria que du el seu nom. Passats els anys, el 1991 es trasllada al carrer Julián Romea 16. Per la seva galeria han desfilat obres de Francesc Artigau, Joseph Beuys, Javier Corberó, Eduardo Chillida, Anish Kapoor, Robert Llimós, Pablo Palazuelo, Jaume Plensa, Josep Maria Riera i Aragó, Antonio Saura i Rafael Sanz Lobato, entre d’altres. A Nova York va conèixer importants galeristes com Mary Boone, Joe Hellman, Tony Safrazi i Leo Castelli; amb aquest darrer mantindrà una llarga amistat, convertint-se en el seu mentor en el món de l’art contemporani.\nPremi al col·leccionisme: Col·lecció-celler Mas Blanch i Jové\nEl Jurat ha acordat atorgar aquest premi a Joan Jové i Sara Balasch , impulsors i directors de La Vinya dels Artistes, Col·lecció-celler Mas Blanch i Jové, per la riquesa i varietat de la seva col·lecció. Formada per desenes d'artistes, cal destacar-hi obres de Guinovart, Frederic Amat, Carles Santos, Joan Brossa, Susana Solano, Evru... totes presentades en un original format que integra un paisatge de vinyes, el plaer del vi i l’art. El Jurat també ha volgut destacar la figura de Josep Guinovart, impulsor d'aquest projecte.\nLa Col·lecció-celler Mas Blanch i Jové coneguda com ‘La vinya dels artistes’ és una iniciativa única i pionera que integra plenament al vi en l'univers artístic: una sala d'exposicions a l'aire lliure, enmig de la vinya, on escultures magistrals són testimonis del creixement dels ceps.\nPremi a la millor exposició històrica en galeria per a “La inspiración clásica de Las Vanguardias” de la Galeria Barbié\nEl Jurat destaca com l'exposició convida a reflexionar sobre la influència de l'art clàssic en les avantguardes de principis del segle XX i els moviments del anys setanta i vuitanta.\nL’exposició mostrava el diàleg i la confrontació històrica entre peces clàssiques, algunes d’elles arqueològiques d’origen romà, amb obres cubistes, futuristes, surrealistes, informalistes o neoexpressionistes del segle XX.\nJoan Miró, Fernand Léger, Albert Gleizes, Juan Gris, Antoni Tàpies o Miquel Barceló són alguns dels artistes que figuraven en l’exposició.\nPremi a la millor programació en galeria per a Juan Naranjo Galería de Arte & Documentos\nEl Jurat destaca de la seva programació exposicions monogràfiques com les de Valentín Vallhonrat, Marcel Pey, The Red Circle i altres mostres com Estrictament personal; Ruidos, silencio, acciones, poesia, música experimental y arte sonoro; Fotografia i prostitució o Intimitat Extimitat.\nGaleria-llibreria inaugurada el 2014 i situada al centre de Barcelona. Les seves programacions parteixen d’una concepció àmplia i actual en la manera d’entendre la producció fotogràfica i artística. Disposen d’un fons en el qual han reunit obres de gran qualitat i raresa en el mercat de creadors que van des del segle XIX a la actualitat.\nRealitzen exposicions, subhastes i disposen d’un fons que reuneix obres de gran qualitat, així com de creadors que van des del segle XI fins a l’actualitat.\nPremi al comissariat per a Francesc Torres per l’exposició “La capsa entròpica. El museu dels objectes perduts” presentada al Museu Nacional d'Art de Catalunya\nEl Jurat vol destacar la paradoxa que es dona en aquesta exposició, ja que amb Francesc Torres no estem davant d'un comissari ni d'un artista que fa de comissari.\nFrancesc Torres, artista polifacètic català, va transformar una part del museu en una capsa entròpica fent ressaltar la seva funció preservadora. Afavorint obres majoritàriament dels segles XIX i XX seleccionades de la col·lecció del museu, Francesc Torres va explorar la col·lisió entre la història i la cultura reflexionant, al mateix temps, sobre la naturalesa dels museus. El seu treball es compara al d'un artista del ready made que allibera les obres del seu context original per projectar-les en un de nou, en el qual l’artista fa prevaldre el seu microcosmos, el seu teatre interior i la seva reflexió i diàleg amb la història en majúscules.\nPremi a l’artista consolidat per la millor exposició en galeria per a Soledad Sevilla per ‘Génesis’ presentada a la Galeria Marlborough de Barcelona\nL’art de Soledad Sevilla destaca pel seu tractament dels espais, de la llum, de la matèria i el color, ordenant la natura amb geometria o en gestos molt controlats. L’exposició de la galeria Malborough mostrava una monumental pintura, així com uns dibuixos plens de subtilesa realitzats als anys 70, mostrant retícules mes denses o més dinàmiques. El jurat també ha tingut en consideració les seves aportacions a l’art de la instal·lació , que ha realitzat al Palacio de Cristal o a CaixaForum, entre altres espais.\nLa mostra exhibia més d’una dotzena d’obres sobre distints formats i de diferents períodes, exemples destacats de la seva trajectòria artística, les quals abasten més de quatre dècades de treball. Al llarg de la seva dilatada trajectòria artística, Soledad Sevilla (València, 1944) mostra una inquietud per les relacions entre l’espai, la llum, la matèria i el color. El seu mètode de treball és a través de sèries pictòriques que li permeten aprofundir en cada tema fins a aconseguir arribar a la imatge desitjada i a partir d’allà, perfeccionar-la.\nPremi DKV a l’artista emergent per a Aldo Urbano i Josep Maria de Sucre per la millor exposició en galeria: “El mismo color tiene en dos lugares un carácter totalmente distinto, como si la misma cara te recordase a dos personas a la vez”, presentada a la galeria Bombon Projects de Barcelona\nEl Jurat ha valorat la seva qualitat artística i la seva contemporaneïtat. DKV Seguros participa en aquest premi, adquirint obra dels artistes guanyadors en aquesta categoria del premi perquè sigui integrada al fons de la col·lecció DKV.\nL’exposició era de dos artistes que, encara que de generacions molt diferents, es poden considerar emergents; una categoria en la que artistes joves i no tan joves s’hi troben repetidament. Josep Maria de Sucre (1886-1969), pintor, escriptor, promotor artístic i oficial criminalista de professió va gaudir, en moments puntuals de la seva carrera, de cert reconeixement com a artista, encara que el desconeixement actual de la seva obra ens el fa ressituar en la emergència. Juntament amb Aldo Urbano (1991), artista emergent, categoria de la qual no en té escapatòria, entraren en un diàleg intergeneracional que promet emocions fortes.\nPremi a la crítica: Imma Prieto\nEl Jurat atorga aquest premi a Imma Prieto, per la seva valuosa aportació com a curadora independent, professora d’Art Contemporani, teòrica i periodista. De tots aquests camps, el Jurat vol destacar la seva aportació a revistes i a publicacions digitals d'art. Els seus escrits ens conviden a pensar que, més que pretendre ser un judici, la crítica ens ha d'ajudar a vincular allò que és biogràfic amb allò que és polític, històric o contextual.\nImma Prieto (Vilafranca del Penedès, Barcelona) és crítica d’art, comissària independent i professora d’Art Contemporani i Nous Mitjans a l’Escola Universitària Eram de la Universitat de Girona (UdG). Actualment, forma part de la Càtedra d’ Art i Cultura Contemporanis de la UdG, i és membre de l’AICA (Associació Internacional de Crítics d’Art) i de l’IAC (Institut d’Art Contemporani). Paral·lelament, Prieto ha desenvolupat una activitat important en el terreny curatorial i ha comissariat projectes en diversos espais expositius en l’àmbit nacional i internacional.\nPremi al mitjà de comunicació per al Núvol\nEl Jurat atorga aquest premi al Núvol, editat per Bernat Puigtobella. El Núvol va néixer a la xarxa al 2012 per fomentar la reflexió al voltant dels diversos camps que engloben la Cultura. Des de juny de l’any passat també es publica en paper i compta amb diferents apartats, entre els quals el jurat vol destacar el de la Crítica, especialment la dedicada a les galeries d'art.\nNúvol és una capçalera digital dedicada a cobrir aquells esdeveniments i actes culturals, novetats editorials, exposicions o concerts, estrenes teatrals, etc. que els diaris convencionals han deixat de tractar per falta de paper o simplement perquè no formen part de la cultura mainstream o no són un producte d’un gran grup.\nNúvol es nodreix de les aportacions de persones que ja fan coses a la xarxa a títol individual, sigui a través d’un blog o d’un compte de twitter, sigui en newsletters o plataformes col·lectives o en pàgines temàtiques.


Can Nentia és una casa de Turisme Rural del segle XIX situada al poble de Fonteta (Girona), a dos quilòmetres de la Bisbal d'Empordà, capital del Baix Empordà.\nAl 2002 varem reconvertir la casa de la família Nentia en Turisme Rural. En Joan que és un expert constructor, va restaurar la casa del seus avantpassats i, amb molta estima la va posar al dia pensant en el benestar dels visitants que ara la gaudiu. La Cati va ocupar-se de la restauració dels mobles i de la decoració. Li van retornat el caliu típic de les cases pairals catalanes, amb sostres de voltes i de cairats, parets de pedra i pintades a la calç com abans, mobles antics, recuperats i restaurats per donar la sensació de tornar enrere, sense oblidar, però, les comoditats a les quals avui dia tots estem acostumats. Era una casa de gent senzilla, sense luxes, sòbria, i així hem volgut que continuï, cosa que la fa molt adequada per a famílies amb nens.\nLa casa de Turisme Rural Can Nentia es lloga sencera a un sol grup, no s’ha de compartir, la qual cosa us dóna tota la llibertat necessària per considerar-vos, per uns dies, com a casa vostra amb el caliu que donen les antigues cases de pagès.\nA la veïna botigueta de Recuit de Fonteta hi podeu trobar els seus propis productes artesans, recuits, formatges... i també d'altres productes de diversos artesans de la zona com ara, confitures, mels, embotits....\nSegons la temporada, nosaltres us obsequiarem amb els productes recollits del nostre hort.\nTambé us recomanem de visitar el taller de ceràmica d’en Jordi “ Eloi” per veure’l treballar i deixar-vos seduir per algunes de les peces úniques que dissenya ell mateix, amb una mica de temps inclús li podeu fer encàrrecs, us farà el que li demaneu


Prestació d'assistència mèdica oftalmològica: execució d'un contracte en el qual l'interessat és part, consentiment de l'interessat i tractament necessari per a fins de medicina preventiva, diagnòstic mèdic, prestació d'assistència o tractament de tipus sanitari així com la gestió dels sistemes i serveis d'assistència sanitària.\nTràmits administratius relacionats amb la prestació de servei sanitari, gestionar la relació contractual amb el pacient i facturació: execució d'un contracte en el qual l'interessat és part.\nCompliment d'obligacions legals: compliment d'una obligació legal aplicable als corresponsables del tractament.\nAtenció de sol·licituds d'informació, queixa, suggeriment, reclamació, exercici de drets de protecció de dades: compliment d'una obligació legal aplicable als corresponsables del tractament i interès legítim dels corresponsables.\nEnviament de comunicacions comercials (Newsletter): en el supòsit de prestar el consentiment exprés per a aquesta finalitat al marcar la casella corresponent a la web i interès legítim dels corresponsables en els casos previstos a l'art. 21.2 de la Llei 34/2002.\nVideovigilància amb fins de seguretat: compliment d'una missió d'interès públic basant en la Llei 5/2014 de Seguretat Privada.\nRealització d'enquestes de qualitat: interès legítim dels corresponsables.\nPropi pacient o el seu representant legal o tutor.\nL'entitat que gestiona les cites en línia de la Web.\nProveïdors de serveis que actuen com encarregats de tractament situats dins de l'Espai Econòmic Europeu amb els que hi ha un contracte i que ens donen suport a la prestació dels nostres serveis, com a prestadors de serveis mèdics, d'anàlisis clíniques o assajos, entitats de seguretat, de destrucció de documentació, serveis informàtics.\nEntitats financeres per a la gestió de cobraments i pagaments, en cas que el servei sol·licitat pel pacient es trobi sotmès a pagament.\nEntitats asseguradores i mútues, per gestionar i controlar el pagament en el marc del contracte de prestació d'assistència mèdica i sobre la legitimació de la gestió dels serveis d'assistència sanitària i de la Llei 50/1980 del contracte d'assegurança.\nProveïdors de material sanitari, pròtesis i implants, per al correcte desenvolupament de la relació contractual i / o assistencial amb el pacient i en base a l'interès vital de la persona interessada.\nEntitats dedicades a posar en contacte al pacient amb els centres sanitaris i / o ambaixades que ens faciliten el contacte de pacients internacionals per al correcte desenvolupament de la relació contractual i / o assistencial amb el pacient.\nAdministracions Públiques, Jutges, Tribunals, Forces de Seguretat, en cas d'obligació legal.\nNomés es realitzaran transferències internacionals de les dades personals dels pacients que resideixen fora de l'Espai Econòmic Europeu a entitats dedicades a posar-los en contacte amb els centres sanitaris i / o ambaixades de país on resideixen, així com a asseguradores, per gestionar la prestació dels serveis contractats i la seva facturació. L'informem algunes transferències internacionals de dades personals poden realitzar-se a tercers països en què no hi hagi una decisió d'adequació per part de la Comissió ni garanties adequades i la legislació no ofereixi un nivell de protecció de dades equivalent a el de la Unió Europea. En aquests casos, serà necessari el seu consentiment explícit.\nDrets del interessat\nTé dret a accedir, rectificar i suprimir les dades, limitar i oposar-se a el tractament, exercir el dret a la portabilitat, revocació del consentiment prestat i dret a no ser objecte de decisions individualitzades. Haurà dirigir-se al email: dpo@icoftalmologia.es amb l'assumpte "Protecció de Dades" o enviar un escrit a qualsevol dels corresponsables a ICO, Via Augusta, 48 2º (08006) Barcelona o GMO, c / Balmes, 253 (08006) Barcelona. Així mateix, l'informem que podeu demanar la tutela dels seus drets davant l'Agència Espanyola de Protecció de Dades amb seu al Carrer de Jorge Juan, 6, 28001 Madrid.\nPodeu consultar la informació addicional i detallada sobre protecció de dades sol·licitant-ho en Atenció al Pacient o al nostre lloc web https://www.icoftalmologia.es/ca/politica-privacitat-2/.


Oriol Magrinyà, nou director de l’Editorial Barcino – Editorial Barcino\n/ Notícies / Oriol Magrinyà, nou director de l’Editorial Barcino\nSerà l’encarregat de liderar una nova etapa per fer dels clàssics catalans i de la cultura un motor de transformació social.\nAquest 2019 ens ha portat moltes novetats a la Fundació Carulla, una d’aquestes a l’Editorial Barcino. A principis d’any estrenàvem nou director, i, amb ell, la nova etapa de la nostra editorial: fomentar la transformació social a través dels clàssics.\nFilòleg i amb una llarga experiència en el sector editorial, Magrinyà ha ocupat càrrecs directius a McGraw-Hill i a Cruïlla, i actualment és propietari de l’empresa de serveis editorials Go Books! i soci fundador i cap de publicacions de Flow Press.\n“Des de la Barcino creiem que els clàssics ens estan demanant de sortir de la prestatgeria. Cal que els traguem la pols i els fem accessibles”, ens diu Marta Esteve, directora de la Fundació Carulla. Per això, en aquesta nova etapa es vol potenciar el paper de la Barcino com a referent en la recuperació i la difusió dels clàssics de la literatura catalana amb les col·leccions Els Nostres Clàssics i Biblioteca Barcino. També es consolidarà la col·lecció Tast de Clàssics, que amb la participació d’escriptors actuals trasllada al català d’avui les obres més representatives de la nostra tradició.\nPer altra banda, s’impulsarà un apropament al món educatiu, del qual Oriol Magrinyà és bon coneixedor, i es cercarà l’establiment de col·laboracions i aliances amb empreses i institucions amb les quals tant l’editorial com la Fundació Carulla comparteixin valors que permetin emprendre projectes ambiciosos que posin de manifest la vigència dels clàssics i el valor de la cultura com a eina de transformació social.\n“Ara més que mai és necessària la cultura per construir ponts, per crear xarxes i cohesionar el país”, diu Esteve. “Amb la incorporació d’Oriol Magrinyà es vol donar un nou impuls a la Barcino perquè tingui aquest paper transformador, d’interpel·lar a través dels clàssics, de debat i reflexió”.\n“És un luxe i alhora una gran responsabilitat”. Així ha definit Oriol Magrinyà la seva nova etapa a Barcino. Convençut que tant l’editorial com la Fundació Carulla són dues institucions culturals referents i fonamentals del nostre país, afirma que emprèn aquest repte “amb molt d’entusiasme i d’il·lusió; amb ganes d’aportar tot el meu bagatge, la meva experiència i la meva capacitat de treball a un projecte engrescador, orientat al futur i amb una clara vocació d’impactar, transformar i enriquir la societat”.\nNúvol (28/02/2019). “Oriol Magrinyà, nou director editorial de Barcino”. Núvol. El digital de Cultura [Digital].\nDisponible a: https://bit.ly/354tDXd [29/02/2019]


Cirsa obté un benefici operatiu de 37,5 milions al tercer trimestre - Diari de Terrassa\nCirsa obté un benefici operatiu de 37,5 milions al tercer trimestre\nLa multinacional líder en joc i oci Cirsa, amb seu a Terrassa, ha registrat el tercer trimestre de 2020 un benefici operatiu de 37,5 milions d’euros tot i les afectacions per les restriccions a causa de la pandèmia de la Covid-19. Els ingressos d’explotació de juliol a setembre es van situar en 232,8 milions d’euros.\nLa primera companyia del sector del joc a Espanya, però, va perdre 246 milions d’euros en els nou primers mesos de l’any, davant els 60 milions de pèrdues registrats en el mateix període de l’any anterior, per l’impacte de la Covid-19 i del confinament en els negocis del grup. En els nou primers mesos de l’any, Cirsa va registrar uns ingressos d’explotació de 630,9 milions, un 45% menys que en el mateix període del 2019, i un benefici operatiu de 74,9 milions.\nTot i la forta afectació en les operacions i en els resultats pels tancaments i restriccions derivats de la pandèmia, segons ha informat la companyia, l’empresa ha millorat els resultats en el tercer trimestre de l’any respecte al segon a causa de la reactivació de l’hostaleria i la resta de subsectors de joc a Espanya i Itàlia, que van reiniciar la seva activitat el juny. Les reobertures en aquests dos països europeus van suposar un creixement en la divisió d’slots respecte al mateix període de 2019.\nLa divisió de bingos va mantenir obertes totes les seves sales durant el tercer trimestre sota importants restriccions horàries, aconseguint tot i això incrementar mes a mes el nivell d’activitat i el nombre de visites "gràcies a la confiança transmesa pel pla Juega Seguro de mesures sanitàries per a treballadors i clients", diuen des de Cirsa. "La millora de resultats previstos va respondre també a les accions de fidelització posades en marxa des de la reobertura", afegeixen.\nEl pla Juega Seguro es va dissenyar a principis de març i s’ha aplicat des del primer dia de les noves obertures. Cirsa assegura que "ha sigut un dels elements clau per comptar amb la confiança dels clients des del reinici de l’activitat, podent-se portar a terme amb els màxims estàndards de seguretat tant per als anomenats clients com per als col·laboradors".\nPel que fa a Llatinoamèrica, la reobertura gradual a finals del tercer trimestre de les sales a la República Dominicana i parcialment a Mèxic i Colòmbia sota importants restriccions horàries i de capacitat van tenir un impacte marginal en els resultats del grup terrassenc. De la mateixa manera, "va destacar la contribució d’Sportium gràcies a la tornada de les principals competicions esportives i a la constant millora del producte", cosa que va afavorir la dinamització d’usuaris i vendes, expliquen des de l’empresa. De fet, el negoci retail d’Sportium va estar plenament operatiu durant el tercer trimestre i en conjunt, els nivells d’activitat es van apropar als que hi havia a principis d’any.\nA les reobertures del tercer trimestre s’hi van sumar Costa Rica i Panamà a mitjans d’octubre amb limitacions horàries, d’aforament i de serveis addicionals, mentre que les operacions de la companyia al Perú, Marroc i part de les de Mèxic segueixen sense activitat.\nLa companyia ha destacat que des dels diferents estats d’alarma Cirsa ha seguit implementant mesures per salvaguardar la seva sostenibilitat a curt, mitjà i llarg termini, principalment protegint la liquiditat i reduint costos operatius. Amb això, la liquiditat del grup a finals del tercer trimestre es va situar en 353 milions d’euros.\nTemes:Activitat, Amb, Any, Cirsa, Des, Els, Les, Milions, Per, Tercer, Trimestre\nCirsa tanca el primer trimestre amb un benefici operatiu de 118,1 milions\nAntonio Hostench, nou conseller delegat de Cirsa\nCirsa va tancar el 2021 amb un benefici operatiu de 331,4 milions d’euros


Sala L’Horta - Valenkids.com | La agenda cultural y de ocio infantil más completa de Valencia.\nLa Sala L'Horta va obrir les seues portes en l'any 1995 al barri de Castellar-l’Oliveral fruit del treball i l'esforç desinteressat de tots els membres de l'Associació Cultural Grup de Teatre L'Horta. Ja des dels inicis de l'associació a mitjans dels 70, es va creure necessari que la població de Castellar-l'Oliveral comptara amb un centre de foment, exhibició i difusió cultural on es concentraren les manifestacions culturals del mateix municipi i de la resta de poblacions del voltant. D’ací sorgeix l’actual Sala L’Horta, una sala privada amb aspiració i vocació de servei públic que al llarg de 25 anys tracta de ser referència en l’exhibició de teatre infantil complementant el treball realitzat en les campanyes escolars i reforçant la seua posició com a sala d'exhibició oberta al públic en general.\nLa sala ha acollit gran quantitat i diversitat d'esdeveniments privats i públics des de certàmens de teatre, gal·les i presentacions fins a representacions de dansa, teatre infantil i d'adults, flamenc, concerts d'autor, monòlegs, màgia, musicals, xarrades i esdeveniments privats per a empreses i particulars.\nGràcies al fet que tantes companyies han decidit donar forma a les seues il·lusions dins de les nostres instal·lacions, Sala L'Horta ha vist nàixer molts dels millors espectacles de l'escena valenciana actual i s'ha convertit en un espai referent de creació escènica.\nEn l’actualitat la Sala L’Horta és la seu de la companyia resident l’Horta Teatre que des de fa 45 anys treballa pel món de la cultura i del teatre. Un espai per a la seua activitat i per a la de moltes altres companyies valencianes que utilitzen la sala com a residència teatral.\nSala L'Horta s'ubica en una localització privilegiada:\n“En ple cor de l'horta de València rodejada de camps, séquies, ceberes i cavallons.\nAllà on es respira la tranquil·litat que tant s'anhela en la gran ciutat i on es torna a l'essència de la vida senzilla.\nUn oasi dins la gran ciutat perfectament equipat i acondicionat”\nCarrer de Sant Martí de Porres, 17, Valencia, España


Una professora de la UdL analitza en un llibre més de 200 històries amb els assassins en sèrie com a protagonistes\nEls assassins en sèrie s'han convertit en els monstres contemporanis per excel·lència. Sota una aparença de normalitat, són capaços de passar desapercebuts entre la resta. Aquest és el punt de partida del llibre El monstruo humano. Una introducción a la ficción de los asesinos en serie, que acaba de publicar la professora del Departament d'Anglès i Lingüística de la Universitat de Lleida Isabel Santaularia. L'obra analitza més de 200 històries de la literatura, el cinema i la televisió amb aquests assassins com a protagonistes.\nSantaularia destaca que alguns d'aquests personatges s'han convertit en autèntiques icones de la cultura popular, com ara Hannibal Lecter d'El silenci dels anyells, el "yuppie" psicòpata d'American Psycho o el mític Freddy Krueger de Malson a Elm Street. El llibre aprofundeix en els orígens literaris i cinematogràfics de les narratives centrades en aquesta figura dividint-les en tres subgèneres: els "thrillers" en què un detectiu investiga els crims d'un assassí; el psico-horror, que es submergeix en la ment del monstre; i els "slashers", pel·lícules en què el psicòpata va eliminant els membres d'un grup d'adolescents.\nEl monstruo humano. Una introducción a la ficción de los asesinos en serie examina títols tan populars com les novel·les de Patricia Cornwell, James Patterson, Jonathan Kellerman, Mo Hayder, Caleb Car, Ximo Cerdà o Manuel Manzano; sèries de televisió com Mentes criminales, Twin Peaks, Bones o Dexter; i films com El col·leccionista d'amants, Kalifornia, Assasins nats o El perfum: Història d'un assasí.


La cantant, compositora i productora Patricia Kraus actuarà dissabte que ve a Sagunt\nEste dissabte, 23 d'octubre, a les 20 hores, l'artista presentarà el seu treball ‘Gotas’ en el Centre Cultural Mario Monreal. El preu de l'entrada és de 7 euros\nEl concert de la cantant, compositora i productora espanyola, Patricia Kraus, tindrà lloc en el Centre Cultural Mario Monreal (C/ Roma, 9) el dissabte, 23 d'octubre, a les 20.00 hores. Esta activitat està emmarcada dins de l'agenda cultural de tardor que organitza el departament de Cultura de l'Ajuntament de Sagunt. Les entrades, que tenen un preu de 7 euros, es poden adquirir a través del següent enllaç.\nEn esta actuació, Kraus ens presenta el seu últim treball titulat ‘Gotas: música de mestizaje’. Les seues cançons destaquen pel seu ritme, subtilesa, passió i màgia, al costat d'una sensibilitat mestissa en les quals Patricia viatja en els seus records per paisatges que abasten estils i fonts d'inspiració variada: des del Jazz, Latin Jazz, Soul, Blues.\nCançons plenes d'originalitat i autenticitat, ressaltant la prodigiosa veu de Patricia i la simbiosi de tot el seu equip en este nou treball. És un treball amb un toc únic i especial, per la qual cosa ella el definix com un «encreuament de camins musicals».\nEl Ple Municipal de Sagunt proposa esmenar els pressupostos de l'Estat i de la Generalitat per a 2022\nAigües de Sagunt realitzarà reparacions este dimecres 1 de desembre a la nit en les canalitzacions del subministrament d'aigua a Almardà i Les Valls\nSagunt celebra el Dia Internacional de les Ciutats Educadores\nL'Ajuntament de Sagunt i la Conselleria de Medi Ambient inverteixen quasi 50.000 euros en l'eliminació de canyars de les séquies del Rei i de Gabau


Capella de Sant Jordi de Lloberes | Mapes de Patrimoni Cultural\nCapella de Sant Jordi de Lloberes\nCapella de Sant Jordi de Lloberes Gaià\nMasia Sant Jordi de Lloberes, al sector nord-est del terme de Gaià\nRestaurada el 1964\nPetita capella d'estil romànic emplaçada dalt d'un turó dominant, al costat de la masia anomenada, com la capella, Sant Jordi de Lloberes. Correspon al romànic tardà, probablement de principis del segle XIII, i consta d'una sola nau amb absis semicircular. L'absis, que conserva una petita finestra originària, té força menys alçada que la nau, ja que es troba en un desnivell del terreny. Tot el conjunt és construït amb carreus ben escairats i disposats en filades, d'una mida força grossa en proporció a les petites dimensions del temple. Tal com era habitual en les petites capelles, l'única entrada es troba en el mur de migdia. És fet amb un senzill arc de mig punt adovellat. El mur de ponent ha estat modificat a la part superior per col·locar-hi el 1806 un petit campanar d'espadanya. En els murs de ponent i de migdia hi ha en cadascun una petita finestra espitllerada.\nL'interior del temple és cobert amb volta de canó apuntada. A la paret nord, a tocar del presbiteri, s'hi va obrir una petita capella feta amb un arc de mig punt adovellat. Sobre el mur de l'absis hi podem veure una imatge de sant Jordi en majòlica; i una imatge similar, de la Mare de Déu de Montserrat, es troba a la capella lateral. En un moment donat, als peus de la nau s'hi habilità un cor.\nAquesta església, situada al lloc de Lloberes, no va passar de capella rural. Apareix citada el 1053, quan fou donada pel bisbe Oliba, el seu fundador, juntament amb una torre, a la seu de Vic. El 1063 la donació és confirmada pels senyors de Gaià. En aquest moment ja estava dedicada a Sant Jordi, patró de Catalunya, fet que la converteix en la més antiga del bisbat amb aquesta advocació. A Catalunya el nom i el culte a sant Jordi és documentat sobretot a partir del segle XII però ja tenia una certa tradició anterior. De fet, aquesta és una de les poques esglésies dedicades a Sant Jordi. En el bisbat de Vic només n'hi ha cinc.\nEn un document del 1052 es diu que l'església era al costat d'una torre de defensa anomenada Turrionada i d'unes cases. El 1362 Jaume de Vilagaià va fer unes deixes a aquesta església, anomenada “Sancti Georgii de Turrionarde”. La capella estava situada en terres del mas proper anomenat Soler de Lloberes. Pel que fa al mas avui anomenat Sant Jordi, devia ser una evolució de l'antiga torre. La casa ja està documentada al segle XVII i era una de les set masoveries del Soler de Lloberes. En l'arxiu particular del Soler de Lloberes es conserva documentació referida a la capella i al mas Sant Jordi. Així, el 1779 l'hereu del mas, Antoni Soler de Lloberes i Vall de Vilaramó, “va fer amb les seves mans el nou retaule de l'ermita de Sant Jordi”, i el 1890 s'hi va fer un nou altar. En un principi la capella de Sant Jordi de Lloberes depenia de l'església de Sant Miquel de Terradelles, la qual era sufragània de la de Gaià. Durant la Guerra Civil de 1936 va ser profanada i restar durant uns anys sense culte. En aquest temps es va utilitzar com a refugi dels ramats de cabres que feien la transhumància i es quedaven a passar la nit en el mas o de pobres transeünts i sense sostre que també hi feien nit. El 1964 el propietari del mas Soler de Lloberes la va restaurar. Actualment s'hi diu missa un cop a l'any, per Sant Jordi.\nBADIA, Josep M i altres (2016). "Arquitectura", "Relacions socials i festes", Gaià, t'estimo. Reviu Gaià, Grup de Recerca, Gaià, p. 184-185, 231-232.


La Milla Solidària de Valldoreix canvia de data - De Valldoreix\nCanvi de data de la tercera edició de la Milla Solidària de Valldoreix, que ha deixat de celebrar-se al desembre per fer-ho ara al gener. Si en les dues primeres edicions s’havia fet el 18 de desembre (2016) i 23 de desembre (2017), enguany, l’organització, l’Entitat Municipal Descentralitzada (EMD) de Valldoreix, l’ha convocat pel diumenge 20 de gener. La direcció tècnica de la cursa va a càrrec de l’empresa de Sant Cugat RunMagazine, i l’institut Arnau Cadell i la seva AMPA hi col·laboren.\nBernat Gisbert, vocal d’Esports de l’EMD de Valldoreix, i Oriol Gràcia, director de la cursa, han explicat que el canvi de la data de la cursa és conseqüència “de les moltes activitats que es fan per l’època de Nadal. Amb aquest canvi pretenem superar els 265 inscrits de la primera edició, el 2016″.\nUna altra novetat respecte a l’última edició és el punt de sortida i arribada d’aquesta cursa solidària i popular. Si fins ara la sortida i arribada s’havia ubicat al davant de l’entrada de l’institut Arnau Cadell de Valldoreix, ara serà al davant de la porta que dona accés a la pista poliesportiva del centre educatiu, tot i que el circuit no canvia.\nUn any més, la cursa col·labora amb la campanya Cap Nen Sense Joguina, que organitza la cadena SER Catalunya i que el 2020 celebrarà la seva ja 53a edició. Els atletes que prenguin part en la 3a Milla Solidària de Valldoreix podran col·laborar en aquesta iniciativa, ja de cara a l’edició del 2020 (durant tot el 2019 l’emissora recull joguines), portant joguines noves i sense embolicar.\nLes inscripcions, que es tancaran el pròxim dijous, 17 de gener, a les 12 de la nit, es poden formalitzar al web runmagazine.com. L’organització lliurarà a tots els participants la bossa del corredor, amb obsequis dels patrocinadors i col·laboradors de la cursa.\nL’organització ha dissenyat tres categories. La Milla Open, amb una distància de 1.609 metres, començarà a les 10 hores i està reservada pels corredors i corredores nascuts a partir del 2006. A les 10.30 hores es donarà el tret de sortida a la categoria Milla Inclusiva, per a persones amb discapacitat física i/o psíquica, amb un traçat de 1609 metres. Després d’aquesta cursa, l’organització donarà els 21 trofeus als millors classificats de la categoria Milla Open. I a les 11 hores es correran les curses infantils, adreçades a nens i nenes de 0 a 12 anys. En les categories prebenjamí, pares i nens 1 (de 0 a 1 any) i pares i nens 2 (d’1 a 3 anys) els joves hauran de recórrer 400 metres, mentre que les categories benjamí i aleví, 400 metres.\nLa Milla Open, l’única categoria de pagament\nL’única categoria que té cost és la Milla Open, amb 4 euros, la resta són gratuïtes. Tots els participants de la Milla Inclusiva i les curses infantils, en les que es publicaran les classificacions tot i que l’organització no hi dona un valor competitiu i no hi haurà podis, rebran una medalla commemorativa. Tots els participants de la Milla Solidària de Valldoreix rebran un diploma commemoratiu.\nL’organització també oferirà activitats per a les famílies, com inflables, tallers de pinta cares i d’animals, servei de guarderia, xocolatada i guarda-roba.\nLlegeix la noticia sencera al TOT: La Milla Solidària de Valldoreix canvia de data


Els 6 Millors Hotels de Dorset, ACTUALITZAT el 2017 - Booking.com\nIntrodueix les dates i tria entre 1.091 allotjaments!\n1.091 establiments a Dorset\nDescobreix molt més sobre Bournemouth\nDescobreix molt més sobre Weymouth\nDescobreix molt més sobre Poole\nDescobreix molt més sobre Swanage\nHotels destacats a Dorset\nFeaturing a garden, Coombehayes Lodge is a holiday home situated in Uplyme. The property is 50 km from Torquay and free private parking is featured.\n"Short walk to town and beach. Pleasantly surprised to find a few basic necessities placed out for us, like bread, milk, tea, coffee and spreads on arrival. Comfy beds, very spacious apartment. Would..."\nThe Riviera Hotel & Holiday Apartments Alum Chine Hotel de 3 estrelles Aquest allotjament ha acceptat participar al nostre programa preferent, que inclou allotjaments amb un servei i una qualitat-preu excel·lents i uns preus competitius. Per participar en el programa cal complir uns requisits específics. A més, es tenen en compte comentaris d’altres clients. Aquest allotjament ha acceptat participar al nostre programa preferent, que inclou allotjaments amb un servei i una qualitat-preu excel·lents i uns preus competitius. Per participar en el programa cal complir uns requisits específics. A més, es tenen en compte comentaris d’altres clients.\nCottonwood Boutique Hotel Hotel de 3 estrelles Aquest allotjament ha acceptat participar al nostre programa preferent, que inclou allotjaments amb un servei i una qualitat-preu excel·lents i uns preus competitius. Per participar en el programa cal complir uns requisits específics. A més, es tenen en compte comentaris d’altres clients. Aquest allotjament ha acceptat participar al nostre programa preferent, que inclou allotjaments amb un servei i una qualitat-preu excel·lents i uns preus competitius. Per participar en el programa cal complir uns requisits específics. A més, es tenen en compte comentaris d’altres clients.\nLucie. República Txeca\nMostra els 1.091 hotels de Dorset\nEstabliments afegits fa poc a Dorset\nSherborne Causeway, Motcombe, SP7 9PX, Regne Unit\n15 The Esplanade, Weymouth, DT4 8EB, Regne Unit\nLittlesea Holiday Park Lynch Lane, Weymouth, DT4 9DT, Regne Unit\n35 Victoria Road, Poole, BH12 3BA, Regne Unit\nHotels populars a Dorset\n7,1 Força bé 2.831 comentaris\n7,0 Força bé 3.169 comentaris\n7,2 Força bé 1.381 comentaris\n8,5 Molt bé 870 comentaris\n7,8 Força bé 2.988 comentaris\n6,6 Puntuació 2.321 comentaris\n7,1 Força bé 4.854 comentaris\n7,7 Força bé 968 comentaris\n8,3 Molt bé 1.433 comentaris\n7,9 Força bé 1.281 comentaris\n6,7 Puntuació 3.137 comentaris\n8,2 Molt bé 802 comentaris\n8,9 Fabulós 390 comentaris\nA Dorset i als voltants\nBournemouth 191 hotels\nWeymouth 137 hotels\nPoole 122 hotels\nSwanage 52 hotels\nBridport 44 hotels\nLyme Regis 39 hotels\nChristchurch 26 hotels\nSherborne 24 hotels\nWareham 21 hotels\nShaftesbury 21 hotels\nPortland 20 hotels\n215 cabanes i cottages\n126 hostals i pensions\n125 hotels de 4 estrelles\n137 hotels de 3 estrelles\n50 hotels spa\n41 hotels barats\n1.018 hotels amb parking\n367 hotels que accepten animals\n45 hotels amb jacuzzi


Text en vinil decoratiu per decorar\nVols redecorar casa teva? Amb els nostres adhesius en text és fàcil. Personalitza el color, la mida i llest! Ja pot redecorar casa teva amb gust. Si voleu una mida personalitzada no dubtis a consultar amb els nostres tècnics.\nMides (amplada x alçada) 120x55 50x23 60x27 80x35\n12,65 € (sense iva)\nVinil amb frase decorativa Happy Day.Podràs decorar les teves habitacions o parets amb vinils originals i divertits.Quedaran perfectes sense un fons i amb només el disseny de la frase col·locada.Instal·lar i decorar...


Neix Rethink Barcelona, un espai referent d’anàlisi i reflexió per contribuir a definir el futur de la regió metropolitana de Barcelona\nSota el paraigua de la Societat Barcelonina d’Estudis Econòmics i Socials de Foment del Treball\nAnalitzarà les àrees estratègiques d’actuació per impulsar la visibilitat i el desenvolupament de la regió metropolitana, on Barcelona té un paper principal.\nRethink Barcelona obre el seu primer cicle d’anàlisi sota el títol Repensar la Metròpolis en el que participaran reconegudes figures de l’àmbit acadèmic, polític, econòmic i social de Barcelona.\nCompta amb l’espai web rethinkbcn.cat que actua com a nucli de confluència d’opinió i informació.\nMobilitat, arquitectura, cultura, salut, progrés social, transició digital, economia, desigualtat social, educació i competitivitat, entre d’altres, seran algunes de les àrees temàtiques sobre les quals reflexionar per fer present i donar visibilitat a la regió metropolitana de Barcelona.\nS’alinea amb els Objectius de Desenvolupament Sostenible de les Ciutats recollits en l’Agenda 2030 de la Unió Europea.\nRepensar per fer a continuació, o dit d’una altra manera, debatre per poder actuar, per fer-ho de forma analítica, documentada, participativa, consensuada i inclusiva. Amb aquesta voluntat formal neix Rethink Barcelona. El fons, la raó de la seva existència, també està ben clar: generar consciència al voltant de l’existència real de la Regió Metropolitana de Barcelona, com a marc actualitzat de desenvolupament i de recuperació econòmica i social. Un espai geogràfic que respon a una realitat demogràfica innegable i del que cal aprofitar totes les seves capacitats per contribuir al progrés social, econòmic, tecnològic i cultural de Catalunya, Espanya i Europa.\nSota aquesta premissa comença a caminar RethinkBCN, un espai de reflexió i conscienciació, impulsat per la Societat Barcelonina d’Estudis Econòmics i Socials de Foment del Treball, que vol dotar a la ciutadania, l’empresa, el pensament i els òrgans de govern de l’actual àrea d’influència de Barcelona, d’un marc i unes eines de debat i anàlisi per ajudar a definir un ampli consens per materialitzar la regió metropolitana.\n“No propugnem un nou espai administratiu, ni crear una instància superior a l’actual zona metropolitana, sinó que defensem el debat informat, segurs de què només una Regió metropolitana conscient de la seva força pot ser capaç de generar el marc social i econòmic i la governança necessària per impulsar al màxim les seves capacitats. Capacitats que ens han de permetre veure la regió metropolitana com a motor de desenvolupament i de la recuperació econòmica i social”, explica Fèlix Riera, director de la Societat Barcelonina d’Estudis Econòmics i Socials de Foment del Treball.\nRaons, reptes i objectius de RethinkBCN\nDes de fa temps veiem com s’activen nodes, juxtaposicions i incorporacions urbanes per anar teixint una lògica metropolitana que necessita concretar-se per generar una nova àrea de desenvolupament social i econòmic. Barcelona fa temps que està definint-se més enllà dels seus límits i la seva dinàmica de ciutat es basa en la relació i col·laboració amb altres ciutats. De pensar en l’àrea metropolitana de 36 municipis i una població d’aproximadament 3,3 milions d’habitants, a pensar en la regió metropolitana de 164 municipis i més de 4,6 milions d’habitants. Una zona econòmica, turística i cultural amb capacitat de resposta per estimular la recuperació econòmica i social; una àrea geogràfica que impulsi el desenvolupament de la cultura en l’àmbit internacional; un territori capaç d’atreure inversions de grans empreses i talent, i que pugui, a la vegada, donar resposta als grans reptes del canvi climàtic, la lluita contra les desigualtats i l’àmbit de la salut.\nDes dels impulsors de RethinkBCN es pensa que el futur no està escrit. Existeix la possibilitat i la responsabilitat d’activar i sensibilitzar el debat entorn de la recerca d’un espai comú que permeti dotar als seus ciutadans de millors serveis, oportunitats i expectatives futures. Tot per potenciar les capacitats de la ciutat com a capital mediterrània, europeista i hispànica. Per aconseguir-ho, s’ha de contribuir a un desenvolupament del model urbà que afavoreixi una ciutat habitable des del punt de vista social. I cal fer-ho amb el consens de tots els municipis. A més RethinkBCN vol que el seu treball estigui alineat amb els Objectius de Desenvolupament Sostenible de les Ciutats recollits en l’Agenda 2030 de la Unió Europea.\n“Rethink BCN persegueix implicar-se en els processos de reflexió i anàlisi que han de culminar en un ampli consens polític, social i econòmic per ajudar a definir i projectar la regió metropolitana”, explica Fèlix Riera.\nRethinkBCN: Tres eixos estructurals per generar consciència metropolitana\nRethinkBCN equilibra la seva activitat a través de tres eixos, tots ells orientats a sensibilitzar i facilitar un espai i una cultura de debat. El resultat d’aquesta activitat es farà públic a la seva pàgina web, www.rethinkbcn.cat, que des d’avui està ja oberta. Es tractarà la realitat metropolitana des de diferents verticals com la mobilitat, arquitectura, cultura, salut, progrés social, transició digital, economia, desigualtat social, educació i competitivitat, entre d’altres.\nPrimer eix – Cicles de reflexió: Començant pel primer que es diu Repensar la Metròpolis, aquests cicles de debat s’inicien amb la publicació continuada a la pàgina web de tota una sèrie de ponències de destacades personalitats del món polític, econòmic, social i cultural. A les ponències, RethinkBCN sumarà diferents fòrums de reflexió amb els ponents per tal d’obrir un espai de conversa amb la ciutadania, els empresaris, la governança i tots els actors metropolitans implicats. Totes aquestes reflexions estaran disponibles a l’espai web que actuarà com a nucli de confluència d’opinió i informació i servirà com a invitació a tots aquells que vulguin aportar una lectura metropolitana per a la construcció i el desenvolupament de la regió.\nRepensar la Metròpolis comptarà amb la participació de José Antonio Donaire, Mar Alarcón, Vicent Guallart, Roser Fernández, Joaquín Tornos, Mariona Tomàs Fornés, Àngel Díaz, Miquel Molina, Xavier Marcé, Felipe Campos i Eduard Martín. La primera de les ponències signada per José Antonio Donaire, geògraf i professor de la Universitat de Girona, sota el títol “L’àrea metropolitana de Barcelona, crònica d’un projecte inacabat” ja pot llegir-se a la pàgina web.\nSegon eix – Barcelona diàlegs. Un espai d’entrevistes a destacades personalitats que traslladaran el seu expertise i know how sobre la importància de la governança municipal i sobre les perspectives de futur de la regió. Narcís Serra, el primer alcalde democràtic de Barcelona, ha protagonitzat la primera entrevista realitzada pel periodista Manel Manchón.\nTercer Eix- Fer ciutat. Un espai d’opinió ciutadana on diferents persones del món empresarial, cultural, educatiu, social… aporten la seva visió sobre què esperen de la regió metropolitana i com la viuen. Entre els que ja tenen programada la seva participació, s’hi troben Eugènia Carrera, Josep Maria Ureta, periodista, Josep Marti Blanch, escriptor, Ferran Mascarell, Hèctor Luís Santcovsky, director de l’Àrea de Desenvolupament Social i Econòmic de l’àrea metropolitana, Albert Milián, president de Talent Hub, Emma Riverola, escriptora i periodista, Jordi Cabre, escriptor, Lluís Boada i Carlos Ferrater, arquitecte, entre altres.\nLa Societat Barcelonina d’Estudis Econòmics i Socials de Foment del Treball\nEl projecte RethinkBCN neix en el si de la Societat Barcelonina d’Estudis Econòmics i Socials de Foment del Treball que centra tots els seus esforços en analitzar Barcelona, la seva metròpolis i tots els aspectes socials, econòmics, urbanístics, culturals i internacionals que han de potenciar el seu creixement. Fèlix Riera, actual director de la Societat Barcelonina d’Estudis Econòmics i Socials, és també el director de RethinkBCN i impulsor d’aquest nucli de reflexió.\nFoment del Treball considera que la capital catalana necessita repensar-se en molts aspectes per afrontar el present i el futur i defensa que el diàleg i la col·laboració entre els estaments públics i l’impuls empresarial són imprescindibles.\nEl turisme, la cultura i l’esport tres sectors clau com a motor econòmic de Barcelona, protagonistes en la primera trobada organitzada per Rethink BCN per generar aliances en la ciutat30 de juny de 2021


Beatriz Pacual: "Amb esforç i sacrifici no n'hi prou" - Valors\nJoan Salicrú| 08/06/2015 |Valors a l'alça, Valors ràdio|\nEl Canal 33 estrena dijous, 2/4 de 12 de la nit, el documental Cap a la meta, un treball dirigit per l’equatorià Diego Ortuño i amb la coproducció de TV3, Clack i Dominio Digital. Aquest treball periodístic explica el camí de lluita, esforç i sacrifici de tres marxadors que es preparen pels Jocs Olímpics de Londres 2012, concretament es tracta de la catalana Beatriz Pascual i els equatorians Rolando Saquipay i Claudio Villanueva.\nLa diferència d’en Rolando respecte als altres dos, que ho fan al CAR de Sant Cugat, és que s’entrena a l’Equador sense entrenador. La catalana però treu importància a aquesta desigualtat: “Tots tres compartim la passió per l’esport i tots tres volem arribar a uns jocs olímpics i, de fet, per assolir aquesta fita no és important gaudir d’unes grans instal·lacions, ja que els marxistes només necessitem una sabatilles i una carretera per entrenar”.\nAquest és un document que posa molts valors relacionats amb el món de l’esport sobre la taula, encara que de vegades, es necessita un plus més. “Amb esforç i sacrifici no n’hi ha prou, també cal feina ben feta, un bon programa, treball continu i un plus de sort”, afirma Pascual, que ara ja s’entrena pels Jocs de Rio. I, especialment en curses de llarga distància, com és el cas de la marxa, no s’oblida de tres elements més “constància, disciplina i domini mental”.\nPascual reconeix obertament que “ha sacrificat molt de temps amb a família i amb els amics” per practicar aquest esport, però assegura que “córrer és una forma de viure”. “Porto vint anys fent marxa i encara cada dia aprenc coses de mi mateixa” afirma, i encara afegeix: “Dels fracassos n’aprenc molt, en canvi, de les victòries m’és més difícil treure’n conclusions”.\nbeatriz pascual, esport, marxa, Valors\n←Valors convida Martín Caparrós a presentar ‘El hambre’ a Mataró\n→Martín Caparrós: “No existeix la gana, sinó les persones que passen gana”


Iker Jiménez deixa l'audiència en xoc: «Hi ha qui no vol saber-ho»\nEl presentador de 'Cuarto Milenio' està fart de la irresponsabilitat d'alguns ciutadans que segueixen sense trobar la Covid-19 de debò\nper Redacció dijous, 3 de desembre 2020 - 17:57h\nIker Jiménez fart amb els que encara dubten sobre la perillositat de la Covid-19 | cedida\nIker Jiménez va tornar a intentar posar el setge a l'origen de la Covid-19 en una nova entrega de 'Horizonte: Informe Covid' on, al costat d'un grup d'experts, ha retrocedit als dies previs a la pandèmia. El presentador de 'Cuarto Milenio' feia una nova crida a la ciutadania apel·lant a la prudència, ja que és més que evident que la pandèmia està molt lluny d'estar controlada.\nAixí, fent un repàs als mesos anteriors al fet que el coronavirus arribés a les nostres vides, Iker Jiménez ha assenyalat que el virus ja estava entre nosaltres molt abans del que ens pensem. El periodista segueix amb la seva missió de treure a la llum tots aquells aspectes que encara desconeixem de la Covid-19 per arribar a conèixer el seu origen.\n«La Covid és com si fiques una bala en una pistola»\nL'arribada propera del Nadal és el que més preocupa els experts. La relaxació de les mesures de restricció així com la dificultat perquè la gent de veritat es comprometi a complir amb les recomanacions, és el que ens pot portar drets a una tercera onada. D'una manera bastant clara ho va explicar César Carballo, metge adjunt al departament d'Urgències de l'hospital Ramón i Cajal de Madrid.\n«Perquè la gent ho entengui, la Covid és com si fiques una bala en una pistola amb 10 compartiments i fas així -explica posant-se la mà a la templa simulant una pistola-. Un 10% és sever», advertia Carballo per les esperances que les noves vacunes contra el coronavirus tenen per posar fi a la pandèmia.\nCansat de veure cada dia com una part de la població continua sense ser conscient de la perillositat que suposa contagiar-se i no compleix amb les recomanacions, Iker Jiménez exclamava: «La gent això no ho vol saber». «Veig que hi ha una part de la societat que no vol saber-ho, i punt», assenyalava el presentador després de veure les últimes informacions sobre la manera en què el virus se circula per aerosols o aigües residuals.\n«Veig cada dia pacients que es moren»\nPotser alguns espectadors del programa d'Iker Jiménez sentissin que les declaracions que, en la nit de dimecres 2 de desembre, es van llançar sobre la Covid-19 són d'allò més alarmants i que només es busca fer por a la població. Però si el que parla i explica les seves experiències en un prestigiós metge, hem de ser conscients que almenys, sap de què parla.\nEncara que s'experimenti un tímid descens en els contagis, no hem d'abaixar la guàrdia, aquesta és una de les premisses que s'han anat repetint des del passat mes de març quan va començar la pandèmia. «És que jo sóc sanitari i he de dir-ho, sóc l'esgarriacries o com diuen alguns el qual intenta fer por, però és que veig cada dia a pacients que es moren», explicava el metge adjunt al departament d'Urgències de l'hospital Ramón i Cajal de Madrid.\n«Tothom pot atendre aquestes recomanacions perquè estem en un moment frontissa, en un moment clau per a la història d'aquesta pandèmia i que ens ha tocat viure. Tant de bo entre tots ho superem», afegia Iker Jiménez sobre la importància de complir amb les recomanacions ara més que mai a causa de les celebracions nadalenques. Un moment clau en la pandèmia i que, segons alguns experts, podria suposar l'inici d'una tercera ona en els primers mesos del 2021.\nNo és la primera vegada que el presentador de 'Cuarto Milenio' s'ha mostrat molt molest amb la irresponsabilitat d'alguns respecte a la Covid-19 . Per això, des del seu espai informatiu a Telecinco, segueix intentant programa després programa conscienciar els espectadors sobre l'important que és cuidar-nos a nosaltres mateixos per a la vegada protegir els que més volem.\nSanitat Telecinco Mediaset Alerta Sanitària


Gwrach Ynys Country Guest House Harlech Regne Unit - Ofertes d'hotels amb els MILLORS DESCOMPTES EN LÍNIA\nYnys, Ynys, Harlech, Regne Unit - Veure al mapa\nMés informació sobre Gwrach Ynys Country Guest House\nSi el que està buscant és per un hotel ben situat a Harlech, no busqui més enllà de Gwrach Ynys Country Guest House. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Gwrach Ynys Country Guest House és compromet a que la seva estada sigui el més còmoda possible. L'hotel ofereix Wi-Fi gratuït en totes les habitacions, aparcament de cotxes, habitació familiar per garantir el més gran comfort possible als seus clients.\nGaudiu de les comoditats d'alta gama com ara calefacció, escriptori, despertador, aparell de televisió LCD/pantalla de plasma, articles de tocador per tal de relaxar-vos després d'un cansat dia. L'hotel ofereix meravelloses instal.lacions d'oci com camp de golf (a 3 km), jardí que faran de la vostra estada una experiència inoblidable. Descobreixi una encantadora mescla de servei profesional i ampla gama de característiques a Gwrach Ynys Country Guest House.


Tomato Assassin: Banana Assassin (1994/2019) Original Cut\nQuan vaig tornar a realitzar la seqüència de Tomato Ninja que faltava, va ser l’excusa perfecta per tornar a agafar el contacte amb l’eina original, la qual es va utilitzar per totes les animacions clàssiques del 1994. Així doncs, era el moment de finalitzar aquell intent de 1996 i tornar a ressuscitar en Banana, el més semblant possible a la seva gestació inicial.\nEl desenvolupament va començar durant el gener de 2018, realitzant proves per trobar els dissenys més representatius d’aleshores. La primera animació, realitzada al 7 de febrer de 2018 i va estar aturada uns mesos per la realització de la Mini Sèrie, fins a la seva publicació a dia d’avui.\nUna de les veus originals d’aquesta animació, va ser la meva com a Banana Assassin i crec que no s’ha comentat en altres publicacions, però la referència era inspirada i/o parodiada per la d’en Satanàs Cor Petit (Piccolo) de Bola de Drac. La que realment no recordo, és la veu del Cuc guerrer... crec que també ho vaig fer jo, però no estic segur. Qui si va tornar aleshores, va ser la veu d’en Tomato, que per suposat la va gravar el gran Albert Manzanares.\nAquest cop, he pogut utilitzar els diàlegs que va gravar l’Albert per les noves adaptacions de Banana Assassin, he adaptat altres diàlegs que ja tenia meus, n’he gravat de nous i he aprofitat aquesta animació perquè les meves filles Júlia (8 anys) i Uma (4), col·laborin amb les seves veus, dotant de més personalitat el Cuc Guerrer (la Martina ja ho va fer per la Mini Sèrie amb 5 anys).\nAquesta animació continuava allà on va acabar Tomato Ninja i connectava amb la cinquena i la inacabada Tomato the Movie, on definitivament canviava d’estil visual per la sèrie per un altre més elaborat, deixant en Banana esperant l’arribada dels 3 enemics i en Tomato al mon dels morts...\nTornar a treballar amb l’Autodesk Animator ha estat molt, molt satisfactori. He pogut gestionar millor les seves eines depenent de la animació i m’he pogut treure una espina després de 25 anys, que es perdés tota la animació original. Potser d’aquí un temps, torno a posar-m’hi amb aquest estil d’animacions, utilitzant de nou l’Autodesk Animator (potser el Pro), encara que després de finalitzar la Mini Sèrie, tinc altres idees per realitzar. Però no descarto res.\nPer més d’informació, podeu visitar la publicació del 2006 del blog aquí.\nPublicat per Jau a 19:38


Pla lector - CEIP ELS MOLINS\nEtiqueta: Pla lector\nEN PERE PICAROLER\n09/10/2020 ceipelsmolins.buger@educaib.eu Comentarios 0 comentarios\nSeguim amb el Pla lector del centre i promovem activitats per fomentar el gust per la lectura i el coneixement de la literatura i cultura de les Illes Balears.\nAvui hem tengut el plaer de poder anar al Teatre municipal a la presentació del conte «En Pere picaroler» de’n Bernat Forteza , amb il.lustracions de n’Úrsula Perelló. La presentació ha anat a càrrec de na Caterina Valriu.\nSeguint totes les mesures de seguretat, els alumnes d’ Educació infantil i 1er i 2on d’ EP han pogut gaudir d’ un conte que tracta el tema dels picarolers a Búger.\n29/04/2019 ceipelsmolins.buger@educaib.eu Comentarios 0 comentarios\nAvui hem fet un teatre i taller de Sant Jordi per treballar de manera conjunta amb la Biblioteca municipal aquest dia i l’ introducció de l’ alumnat en el coneixement de la literatura infantil.\n21/05/2018 ceipelsmolins.buger@educaib.eu Comentarios 0 comentarios\nAvui els alumnes de 4t i 5è han realitzat l’ activitat d’ Arquitectius al teatre municipal. L’objectiu és potenciar el gust per la lectura i la literatura, en aquest cas es treballa en Brossa\nAvui els alumnes de 6è d’ educació primària han anat a la Biblioteca Municipal per fer un debat amb l’ autor del llibre de català que han llegit aquest trimestre, Pere Morey, Aquesta activitat entra dins el nostre Pla lector.\n06/02/2018 ceipelsmolins.buger@educaib.eu Comentarios 0 comentarios\nEl centre ha estat acceptat per posar en marxa un Projecte de Biblioteca amb Projectes documentats integrats. Començam algunes accions: hem inaugurat el bibliopati a EI i EP i començam a pintar (gràcies a l’ i ntevenció de l’ Ajuntament) l’ espai que habilitarem com a Biblioteca de centre.\nEl Ceip Els Molins s’ ha presentat a la Convocatòria de «Projectes documentals integrats, Treball per projectes amb el suport de la biblioteca escolar» i hem estat seleccionats de entre altres centres per du a terme aquest projecte amb el suport de la Conselleria d’Educació i Universitat. Ens servirà per dur a terme el nostre projecte de Biblioteca, amb un suport econòmic i de formació. Ben aviat podrem posar en marxa el nostre espai nou de «Lectura i escriptura» per a Educació Primària.Treball PDI\nACTIVITATS BIBLIOTECA JUNY 2017\n12/06/2017 ceipelsmolins.buger@educaib.eu Comentarios 0 comentarios\nAquests dies hem pogut gaudir de tota una sèrie d’ activitats que hem realitzat a la Biblioteca Municipal. Gràcies Llorenç!\nClub de Lectura amb els alumnes de 5è d’ EP\nConta contes solidari «L’ estrany somni de na Sara» per als alumnes d’ EI i 1er Cicle\nTaller de plastilina i Conta-contes per als alumnes de segon cicle


Investigadors de la UAB troben una proteïna que millora la mobilitat després de lesions medul•lars | Orbital40\nUn equip internacional de científics coordinat per l’investigador de la UAB i el CIBERNED, Rubèn López Vales, ha identificat que interleucina-37 (IL-37), una citocina que pertany a la família de la interleucina-1, promou la recuperació locomotora en lesions agudes de la medul·la espinal.\nLes lesions medul·lars produeixen greus discapacitats funcionals a les persones que la pateixen, induint paraplegia o tetraplegia en funció del nivell de la lesió. Aquest fet és degut a la degeneració de les vies espinals que s’encarreguen de transmetre les senyals nervioses des del cervell a les diferents parts de l’organisme, i viceversa, i té com a conseqüència, la pèrdua de mobilitat i de sensibilitat per sota de la lesió. Durant els darrers anys, diferents estudis han demostrat que la resposta inflamatòria que es desenvolupa després de la lesió contribueix a la degeneració d’aquestes vies espinals, incrementant, per tant, els dèficits funcionals generats per la lesió. Malgrat això, els assajos clínics utilitzant fàrmacs anti-inflamatoris, com la metilprednisolona, no han mostrat eficàcia.\nAquest treball demostra per primera vegada que la IL-37 suprimeix la resposta inflamatòria després d’una lesió medul·lar i minimitza la degeneració del teixit medul·lar i les discapacitats funcionals. Tot i que aquesta proteïna es va identificar 15 anys enrere, l’estudi de la seva funció ha estat dificultosa donat que la IL-37 no es sintetitza en ratolins.\nL’equip del doctor Rubèn López, investigador del Departament de Biologia Cel·lular, de Fisiologia i d’Immunologia de la UAB, de l’Institut de Neurociències de la UAB, i del CIBERNED (Centre d’Investigació Biomèdica en Xarxa Malalties Neurodegeneratives), ha utilitzat un ratolí modificat genèticament que produeix la forma humana de la IL-37 que els ha permès estudiar la funció d’aquesta proteïna. Els científics mostren que si la IL-37 s’administra immediatament després de la lesió els ratolins recuperen cert grau de mobilitat.\nAquest treball suposa, per tant, la troballa d’una nova estratègia terapèutica per al tractament de les lesions medul·lars agudes, les quals no tenen actualment cap tractament efectiu d’ús clínic. Aquesta descoberta pot també obrir les portes al tractament de malalties neurodegeneratives, atès que la resposta inflamatòria juga un paper clau en el transcurs d’aquestes patologies.